Peščanik Evropa donosi izvesnost - Dimitrije Boarov - Peščanik\nPosted By Dimitrije Boarov On 23/01/2008 @ 18:00 In Tekstovi | Comments Disabled\nAko ostavimo po strani mučno pitanje zašto je Srbija i osam godina posle Petog oktobra ponovo na klackalici između evropske orijentacije i “povratka nazad preko Karpata”, moramo priznati da će drugi krug predsedničkih izbora doista biti ponovno izjašnjavanje o dva dijametralno suprotstavljena projekta budućnosti naše zemlje. Svi oni koji smatraju da je takva dramatična polarizacija veštačka i izmišljena radi izbornog interesa “srpskih evropejaca” – ili su skriveni simpatizeri radikalne, antizapadno – nesvrstane opcije Tomislava Nikolića ili imaju duboki strah od evropskih izvesnosti, to jest muči ih strah od predvidljivosti politike Evropske unije. A tamo gde su pravila igre kruta i predvidljiva, ekonomiji je obično bolje, dok lokalni politički čarobnjaci imaju manje prostora za promovisanje svojih zavetnih misija.\nU stvari, projekat evropskog puta Srbije, koji zagovara predsednik Boris Tadić, uglavnom je formulisan, a projekat Tomislava Nikolića do danas nije eksplicitno objašnjen, osim što on sam tvrdi da je “dostojanstven”. Suštinski, Nikolićev narodnjački projekat je, jednostavno rečeno, pravoslavno-komunistički, ma šta to značilo. Odnosno, on je nedostojanstveno proruski, pa se Nikolić, s pravom, podsmehnuo Tadiću i Koštunici, otvorenim pismom predsedniku Putinu, što sada žure u Moskvu da potpišu famozni energetski aranžman. Naime, Nikolić tim pismom (za čije objavljivanje je verovatno dobio saglasnost ruskog ambasadora u Beogradu) indirektno kaže – možete Rusima dati i ovo i ono, ali nikada im ne možete dati sve – dok sam im ja upravo to ponudio. Tim tekućim povodom mora se primetiti da bi Tadić morao da povede računa o objektivnim granicama taktičke politike: i Evropa, i Kosovo, i Rusija, i ko zna šta još.\nNo, iako je o evropskoj orijentaciji pisano veoma mnogo, neke stvari se moraju sada reći mnogo jednostavnije i grublje, pa je logično što je Tadić na startu svoje dodatne kampanje, u Kikindi, rekao da je evropski put Srbije bez alternative. Sirovo rečeno, Srbija je u Evropsku uniju zapravo već “ušla” još pre godinu dana, kada su se u njoj našle i Rumunija i Bugarska – pa se bukvalno sa svih strana (pa i one istočne) našla okružena zemljama Evropske unije ili onima koji joj teže. A svak zna onu Napoleonovu izreku da je politika jedne države u njenoj geografiji. Ako neko ovde primeti, eno usamljene Švajcarske okružene sa EU sa svih strana, toga za kaznu treba naterati da pročita bar jednu skraćenu istoriju evropskog protestantizma i uloge Ciriha i Ženeve u njoj.\nDakle, ako ne zatražimo prijem u Evropsku uniju po jasnim pravilima koja se postavljaju pred svaku od država koja to traži, naći ćemo se u ponižavajućoj i nedostojanstvenoj poziciji da naš ekonomski položaj i svaka naša privredna akcija zavise od milosti Evropske unije i od njenog interesa da pripitomi i Srbiju, kad je geografski već tu, u jednoj balkanskoj dolini. Ako uđemo u evropski proces, imaćemo i pravo da “bez saginjanja” tražimo ono što spada svakome ko je sa Briselom potpisao ugovor o pristupanju.\nZatim se treba upitati ima li Srbija vremena da čeka neka bolja vremena i neke bolje uslove prijema u Evropsku uniju? Siromašna Srbija nema vremena ništa da čeka. Ni Rusija, ni Belorusija, ni bilo koja druga zamišljena svetska prijateljica nema “pretpristupne fondove” od najmanje milijardu evra godišnje, a verovatno i više (Rumunija je izvukla 30 milijardi evra još pre ulaska u Uniju), a Srbiji je godišnje potrebno najmanje dve milijarde evra stranih ulaganja u narednih pet godina – samo da bi se vratila na nivo društvenog proizvoda od pre trideset godina. Srbiji je najhitnije potrebno i evropsko tržište radne snage da bi njeni ljudi mogli ponovo da krenu i trbuhom za kruhom – dok se ovde ne pokrenu neki ozbiljniji poslovi. Ironija je u tome što će najverovatnije upravo glasači radikala pomreti od gladi dok Nikolić ne razvije poslove s Kubom i Mijanmarom – dok bi bez evropskih viza mogli bar leti brati narandže u Španiji za hiljadu evra mesečno (kako to već rade Rumuni, pa temišvarske fabrike u sezoni branja nemaju dovoljno radnika).\nAko na predsedničkim izborima pobedi Nikolić, ko može isključiti pokretanje duboke političke krize u Srbiji, koja će prvo rezultirati ne samo odustajanjem mnogih stranih investitora od ulaganja u našu zemlju, nego verovatno (naglasimo to) i masivnim bekstvom domaćeg kapitala u inostranstvo. Na tu opasnost, da i domaći investitori krenu na sigurnije lokacije, ukoliko iz srpske ekonomije nakon predsedničkih izbora iščeznu “stabilnost i predvidljivost”, ukazao je ovih dana i ekonomista dr Danilo Šuković iz Instituta društvenih nauka u Beogradu (Biznis od 22. januara). Uostalom, odluke vlasnika kapitala uvek su najpouzdaniji indikator procene validnosti jedne ili druge državne orijentacije – jer njih ne zanima ko je stavio ili skinuo neku kokardu dok traju izborni mitinzi.\nNaša berza trenutno “miruje” i nije značajnije reagovala na rezultate prvog kruga izbora, što može da znači da su svi krupniji potezi ostavljeni za “posle 3. februara”. Možemo na kraju dodati, ako je nekom do šale, da je prednost Tome Nikolića u prvom krugu izbora zasad srušila azijske berze (pad veći od osam odsto), valjda zato što se proširio glas da Srbija na njih računa u budućem razvoju. Istina, u padu su i evropske berze, a pojavljuju se i simptomi američke recesije – što može dovesti do pada konjunkture u Kini, pa i u Rusiji. Dolaze teška vremena. Ako odustanemo od evropskog puta, Srbiji preti novih dvadeset godina siromaštva.\nURL to article: https://pescanik.net/evropa-donosi-izvesnost/


Akcija: Turistički Svet u Vašem inbox-u!\nSa željom da časopis Turistički Svet dopre do svakog menadžera u hotelskoj industriji Srbije i regije, Redakcija ovog časopisa pokrenula je akciju "Turistički Svet u\nVašem inbox-u", u okviru koje ćemo elektronsku verziju časopisa BESPLATNO slati na e-mail adrese svih zainteresovanih. Na vama je samo da nam prosledite popunjenu listu (koja se nalazi u prilogu) sa podacima vašeg menadžment tima. Akcija otpočinje sa novim brojem koji je upravo izašao iz štampe, a koji možete prelistati već u ovom mail-u!\nU novom - sajamskom broju:\n- Godina Milanskog edikta - šansa za Srbiju\n- Prognoze i trendovi u turizmu i hotelijerstvu\n- Predstavljanje opštine Zrenjanin\n- Šta vole ruski turisti?\n- Tehnološke inovacije u službi hotelijerstva


Uslovi korišćenja i privatnost korisnika – Dnevne Vesti\n„OTIŠAO SAM I JA OD NJE“ Severina u centru SKANDALA, gubi konce, NAPUŠTAJU JE\nŠta su DnevneVesti.com\nDnevneVesti.com jeste specijalizovani pretraživač informativnih sajtova u Srbiji. Pored toga što omogućava pretraživanje svih vesti objavljenih na sajtovima koji su uključeni u bazu, DnevneVesti.com takođe sortira vesti po kategorijama i kreira indeks najvažnijih dnevnih vesti prema njihovoj važnosti.\nDnevneVesti.com na svojim stranicama prikazuju samo naslov, izvor i sažetak vesti, dok linkovi upućuju posetioce na sajt samog izvora gde mogu pročitati članak u celini.\nKorišćenjem bilo kog dela DnevneVesti.com sajta, saglasni ste i prihvatate sve navedene uslove korišćenja.\nNi jedan deo sajta DnevneVesti.com ne sme se koristiti u nezakonite svrhe, niti za promovisanje istih.\nDnevneVesti.com pruža svoje servise korisnicima u dobroj nameri. Sve servise sajta DnevneVesti.com koristite na vlastitu odgovornost i DnevneVesti.com se ne mogu smatrati odgovornim za bilo kakvu štetu nastalu korišćenjem.\nSvi posetioci imaju pravo da besplatno koriste servise sajta DnevneVesti.com, ukoliko ne krše uslove korišćenja.\nDnevneVesti.com pruža svojim korisnicima servis agregacije i pretrage vesti u dobroj nameri.\nDnevneVesti.com linkuju vesti i tekstove sa drugih sajtova uz uredno navođenje izvora. Sajt DnevneVesti.com nema autorska prava nad sadržajima koje linkuje i nije odgovoran za njihovu sadržinu iako se apstrakti tekstova mogu pročitati i na sajtu DnevneVesti.com\nDnevneVesti.com nisu odgovorni za sadržaje drugih sajtova, čak iako ste na neki sajt upućeni linkom sa sajta DnevneVesti.com.\nUkoliko smatrate da su DnevneVesti.com povredili Vaša autorska prava linkovanjem i objavljivanjem apstrakta Vašeg sadržaja, molimo Vas da nas kontaktirate.\nDnevneVesti.com neće na svojim stranicama objavljivati email adrese svojih korisnika.\nDnevneVesti.com neće ustupati email adrese korisnika trećim licima ni pod kojim uslovima.\nDnevneVesti.com neće koristiti email adrese korisnika za slanje reklamnih sadržaja.\nDnevneVesti.com zadržavaju pravo da bez najave promene ili modifikuju uslove korišćenja. Važeće uslove korišćenja možete pronaći na adresi http://www.dnevnevesti.com/uslovi/


Uslovi korišćenja - prodajabaterija.com\nPrijavite se Registrujte se Porudžbine 060 452 00 77 060 452 00 77 Najčešće postavljana pitanja Kontaktirajte nas\nAKUMULATORI ZA DEČIJA VOZILA\nUslovi korišćenja i pravila sadržana u ovom dokumentu se odnose na sve posetioce i korisnike sajta prodajabaterija.com (prodajabaterija.com).\nprodajabaterija.com (prodajabaterija.com) sajt je u vlasništvu firme Konis DOO, sa matičnim brojem 6020194 i sedištem u Crnotravska, Beogradski, Beograd. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta prodajabaterija.com (prodajabaterija.com) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. prodajabaterija.com (prodajabaterija.com) nije odgovoran za bilo koju štetu koja može da se desi od neautorizovanog pristupa Vašem nalogu.\nprodajabaterija.com (prodajabaterija.com) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da prodajabaterija.com (prodajabaterija.com) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


MMF - Stranica 3 od 7 - Istinomer\n(Ne)realno povećanje plata i penzija do kraja godine\n„Zamoliću ljude iz MMF-a da se onima koji su platili visoku cenu povećaju plate i penzije. Imamo novca da to sebi možemo da priuštimo. Ne želimo, međutim, da rušimo sporazum sa MMF-om pa ćemo sa njima razgovarati“, kazao je juče premijer Srbije Aleksandar Vučić. Pojedini ekonomisti misle da postoji način da se ovakva dinamika smanjenja […]\nPenzije su manje, a da li je budžet puniji?\nProšlo je tačno pola godine otkako je premijer Vučić, predstavljajući mere za “ozdravljenje ekonomije”, saopštio da će biti smanjene plate u javnom sektoru i penzije veće od 25.000 dinara. Ova mera počela je da se primenjuje od novembra, a sagovornici Istinomera ističu da, za sada, jedini vidljivi efekat ove mere fiskalne konsolidacije jeste lošiji standard […]


Kahriman: Idemo ka izgradnji velike "BH Telecom" platforme - informativa.ba\nBiznis Kahriman: Idemo ka izgradnji velike "BH Telecom" platforme\nKahriman: Idemo ka izgradnji velike "BH Telecom" platforme\nDržavna kompanije "BH Telecom" finalizira projekat na izgradnji najveće domaće platforme za izgradnju audio-vizuelnih sadržaja kojom će znatno obogatili njihovu ponudu, rekao je danas Sedin Kahriman, v.d. generani direktora, ove kompanije na prvoj Poslovno-tehnološkoj konferenciji "Sarajevo TechLab", povodom 5. septembra, Dana kompanije "BH Telecoma"\nKahriman je kazao da je ovo jvrlo značajna godina za "BH Telecom" u kojoj je završena 4G mreža i najavljena 5G mreža za koju je ova kompanija već spremna. U narednih mjesec dana najavio je predstavljanje novih usluga nove kompanije koja je osnovana sa partnerima.\nNajavio je za 1. decembar objavu javnog poziva koji je prvi korak za izgradu prve start-up platforme čije funkcionisanje se očekuje 2020. godine.\n- Mi dajemo znanje i iskustva, mi smo brend kojem se vjeruje, a korisnicima nudimo i korisničku podršku 24/7", kazao je Kanafija, te naveo kako su svoju ponudu je formirali u skladu sa poslovnim segmentima.\nDodao je i da "BH Telecom" širi svoje poglede i ne zadržava se na tradicionalnim sistemima. Potcrtao je kako je ova kompanija spremna na sve vidove saradnje, te ponuditi i usluge u digitalnom marketingu.


U Sarajevu predstavljanje Centralne evidencije spomenika žrtvama u BiH\n09.12.2016 / 15:23 BiH - In memoriam BiH\nUdruženje za društvena istraživanja i komunikacije (UDIK), uz podršku Fondacije "Robert Bosch Stiftung" (RBSG), organiziralo je konferenciju "In memoriam BiH (1992.-1995.)" koja se održava danas i sutra u Sarajevu, a na kojoj će biti predstavljena Centralna evidencija spomenika u BiH (CES BiH) povodom Međunarodnog dana ljudskih prava.\n- Suština konferencije je predstavljanje Centralne evidencije spomenika u BiH i to je evidencija koja ima za cilj da popiše sve izgrađene spomenike od 1996. do 2016. godine, a koji su odnose na protekli rat u BiH - kazao je Feni koordinator UDIK-a Edvin Kanka Ćudić.\nPo njegovim riječima, u okviru redovnih aktivnosti, osim obilaska mjesta stratišta, UDIK istovremeno radi i na prikupljanju podataka o spomenicima i spomen-obilježjima u BiH koji su namijenjeni žrtvama proteklog rata sradi izgradnje jedinstvene baze podataka u okviru Centralne evidencije spomenika u BiH.\nĆudić je naglasio da postoji veliko interesovanje učesnika konferencije za popis spomenika u BiH.\n- Popisali smo više od 2.000 izgrađenih spomenika u periodu 1996.-2016. i prema toj evidenciji grad Doboj ima najveći broj izgrađenih spomenika - 72, dok je Tuzlanski kanton s najvećim brojem popisanih spomenika u BiH - 288 (pri čemu nisu uključeni podaci u općini Kladanj) - kazao je.\nDodaje da je Centralna evidencija spomenika nastala putem saradnje s Islamskom zajednicom u BiH, Srpskom pravoslavnom crkvom, hrvatskim udruženjima građana, te općinskim službama u BiH.\nKonferenciju je otvorila predsjedavajuća Skupštine Kantona Sarajevo Ana Babić, a na tom skupu govore i profesor s Fakulteta političkih nauka u Sarajevu Nerzuk Ćurak, te predstavnica Zavoda za zaštitu kulturno - historijskog i prirodnog naslijeđa KS-a Amra Čusto.


TotalCar.rs » Teaser: Hyundai Accent (2018)\nHyundai, novo, teaser, TOP, Video\nHyundai će 16. februara na Kanadskom internacionalnom salonu automobila u Torontu zvanično predstaviti svoj Accent sedan za 2018. godinu.\nSada je objavljen teaser video ovog vozila na osnovu kog se može zaključiti da će Accent za novu modelsku godinu imati značajno drugačiji dizajn u odnosu na aktuelni model. Najuočljivija izmena je nova rešetka, koja je veoma nalik na onu koju ima Hyundai Verna Yuena sedan (2017) za tržište Kine.\nNovi Accent će biti opremljen i novim farovima sa LED dvnevnim svetlima i malim, okruglim maglenkama na obe strane hromirane rešetke. Nova su i zadnja svetla.\nDetalja o ovom automobilu baš i nema, osim da će za američko i kanadsko tržište imati postojeći 1.6-litarski četvorocilindarski motor sa 137 KS kao i aktuelni model, sa šestostepenim ručnim ili automatskim menjačem.\nKonkurs za predškolce u dizajniranju zaštitnih kaciga\nToyota – ponuda meseca!\nEuro 4 dizelaši nepoželjni u Štutgartu od 2019.\nOd Crvene reke do Bugarske u šest traka\nNajnoviji Top Gear trailer


SK ASI-MUR / СК АСИ-МУР / CS IAS-AIT / UC ASI-IWA : Samoubistva zbog otkaza\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pet 07 of May, 2021 [13:37 UTC]\nSamoubistva zbog otkaza\nNedelja 04. June 2006. [07:46:00 UTC] (2588 čitanja)\nGubitak posla na Zapadu odavno se visoko kotira među uzročnicima stresa, odmah iza smrti ili bolesti najbližih. Kod nas ranije nije bilo tako. Radna mesta bila su prilično sigurna, ali poslednjih godina situacija se promenila, pa se na otkaz sve češće reaguje i podizanjem ruke na sebe.\nBroj samoubistava zbog otkaza, kako za „Blic“ navodi Zlatko Nikolić, sociolog u Institutu za kriminološka i sociološka istraživanja, u porastu je u poslednje dve godine.\n- Mi nemamo podatke koliko se tačno radnika ubilo zbog otkaza, ali prema onome što beleži štampa, samo u prvih pet meseci ove godine registrovano je bar pet takvih slučajeva. To je više nego u celoj prošloj godini - kaže Nikolić i ukazuje na to da je stvarni broj sigurno još veći, jer se samoubistva neretko prikrivaju pošto se taj čin kod nas još predstavlja kao sramota za porodicu.\nNa odluku da neko zbog otkaza prekrati sebi život, smatra on, presudno utiče nedostatak socijalne sigurnosti, što je naročito izraženo kod starijih radnika koji u slučaju gubljenja radnog mesta imaju male šanse da nađu novo zaposlenje.\n- Ko će da primi otpuštenog radnika od 50 godina, makar on bio i doktor nauka? - pita se Nikolić dodajući da ruku na sebe zbog otkaza najčešće i podižu ljudi u petoj i šestoj deceniji života.\n- Vlada opšta otuđenost, i u komšiluku i u samoj porodici. Kada tako čovek dobije i otkaz, a kao izlaz ili alternativa mu se da sitna otpremnina kojom se ne može otvoriti novo radno mesto, ili mu se omogući dvodnevni kurs sa kojim ne može da nađe posao, on stanje u kome se našao doživljava kao bezizlazno - objašnjava Nikolić.\nPsiholozi teško prihvataju objašnjenje da je otkaz jedini razlog za samoubistvo.\n- Mislim da otkaz nije jedini razlog, već samo još jedan u nizu frustrirajućih faktora koji dodatno opterećuju čoveka. U tom slučaju otkaz predstavlja samo okidač za takvu drastičnu reakciju - navodi Višnja Helajzen, psiholog rada iz Nacionalne službe za zapošljavanje.\nDa bi se ostanak bez radnog mesta lakše podneo, smatra ona, treba da se potrude i sami radnici koje otkaz zadesi, ali i preduzeća koja imaju tehnološke viškove.\n- Radnici će tako stanje u kome su se po otkazu našli shvatiti kao prolazno i organizovati se kako bi pronašli novo zaposlenje. Preduzeća koja otpuštaju radnike trebalo bi da angažuju stručnjake koji bi mogli predložiti alternativna rešenja, kao i psihologe rada da pripreme radnike za situaciju koja im sledi, što bi im pomoglo da sve prežive pod manjim pritiskom - kaže Višnja Helajzen.\nNa veću ulogu preduzeća ukazuje i Zoran Stojiljković, potpredsednik Ujedinjenog granskog sindikata „Nezavisnost“.\n- Socijalni dijalog o kome mi stalno pričamo, a koga, izgleda, ima malo, trebalo bi da ojača u samim firmama. Kroz taj dijalog trebalo bi da se ugovaraju i bolji socijalni programi. Da socijalni dijalog funkcioniše na terenu i samoubistava zbog otkaza bilo bi manje - kaže Stojiljković dodajući da socijalni dijalog na republičkom nivou nije dovoljan ako su poslodavci gluvi na upozorenja radnika.\n[ Vreme izvršavanja: 0.08 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.53 ]


Srbi smatraju Rusiju najvećim prijateljem, ali bi decu poslali na Zapad: Evo koliko njih bi podržalo strane vojne baze u Srbiji | Telegraf - Najnovije vesti\n5. septembar 2017 | 15:01\nSrbi smatraju Rusiju najvećim prijateljem, ali bi decu poslali na Zapad: Evo koliko njih bi podržalo strane vojne baze u Srbiji\nŠta je pokazalo istraživanje "Kojem bi se carstvu priklonili... Srbija između Istoka i Zapada"?\nFoto: Flickr/Ana Paula Hirama, freeimages.com/hhsara\nViše od polovine građana Srbije (53 odsto) smatra da Srbija ne treba da ima vojne baze nijedne od velikih sila, dok 20 odsto misli da to treba dozvoliti Rusiji, a dva odsto SAD-u, pokazali su rezultati avgustovskog istraživanje "Demostata".\nEU je mesto gde želimo da budemo: Brnabić na Panelu lidera u Bledu\nSrbija dobila podršku na putu ka EU i reformama (FOTO)\nIstraživanje "Kojem bi se carstvu priklonili... Srbija između Istoka i Zapada" pokazalo je i da većina ispitanika, njih 41 odsto, smatraju da je Rusija najveći prijatelj Srbije, a slede Kina sa šest odsto, Grčka četiri odsto, Makedonija (tri odsto) i Crna Gora i Nemačka sa po dva odsto).\nS druge strane, prema rezultatima istraživanja koja su danas predstavljena, na pitanja u kojoj bi zemlji, posle Srbije, najviše voleli da žive i koju bi državu preporučili svojoj deci za život i rad, prednjače zapadne zemlje.\nFoto: Wikimedia/Arne Hückelheim\nTako je 11 odsto ispitanika na pitanje u kojoj bi zemlji najviše voleli da žive navelo Nemačku, sedam odsto Švajcarsku, po pet odsto Austriju, Italiju i Švedsku, dok se četiri odsto izjasnilo za SAD.\nSvojoj deci bi za život i rad 16 odsto ispitanika preporučilo Nemačku, 11 odsto Švajcarsku, po pet odsto Austriju i SAD, a po cetiri odsto Švedsku i Norvešku.\nGlavni istrazivač Srećko Mihailović rekao je da je očigledno kada je u pitanju ekonomija i donošenje racionalnih odluka vezanih za kvalitet života građanin Srbije je orijentisan ka Zapadu, a kada je reč o prijateljstvu ili nekim tradicionalnim osećanjima onda je orijentisan ka Istoku.\nMihailović je rekao da mnoge njegove kolege kažu da istraživanje nije ni trebalo raditi jer su poznati rezultati.\n- Srbiji je srce na Istoku, a džep na Zapadu. To je nalaz mnogih istraživanja na ovu temu - naveo je Mihailović na predstavljanju rezultata istraživanja koje je, kako je naveo, sprovedeno na reprezentativnom uzorku od 1.200 ispitanika.\nKada je reč o političkim orijentacijama koje su povezane sa preferencijama stranih zemalja, nalazi istraživanja su pokazali da ispitanici koji su na predsedničkim izborima glasali za Aleksandra Vučića u 51 odsto slučajeva kao najvećeg prijatelja Srbije vide Rusiju, dok oni koji će na sledećim parlamentarnim izborima glasati za SNS u 54 odsto slučajeva vide Rusiju kao najvećeg prijatelja Srbije.\nOni koji su glasali za Vučića "dali" bi baze u Srbiji samo Rusiji i to u 28 odsto slučajeva, a 21 odsto Vučićevih glasača svojoj deci bi za život i rad preporučili Nemačku.\nMihailović kaže da je zanimljiv i nalaz u vezi sa starosti ispitanika i njihovih odgovora na četiri pitanja u istraživanju.\nNaime, dodaje, pokazalo se da mladi ispitanici u odnosu na prosek imaju nešto povoljniji odnos prema zapadnim zemljama, nego što imaju prema Rusiji, za razliku od najstarijih ispitanika, pogotovo starijih od 75 godina, koji su više orijentisani ka Rusiji.\nOvo su 4 sporne tačke na granici sa BiH: Da li će sastanak 7. septembra doneti rešenje?\nTelegraf saznaje za uslove Srpske liste: Da li će Srbi podržati koaliciju Pacolija i Haradinaja\nHRVATI ĆUTE NA NAŠU PROTESTNU NOTU: Dačić kaže da se Srbija zalaže za rešavanje problema dijalogom\nTagovi: Istraživanje javnog mnenja, Rusija, Vojna baza, Zapad\nisko 06.09.2017 12:54\nJoš da postanemo svesni da na u principu niko ne voli, nego gleda svoj interes. Često se ljutim na sadašnju vlast, al jeb.. mu mejk., šta bi ja to drugačije sa ovakvim narodom? Svi vuku na neku stranu, nema sloge oko ničega.\nSeverozapad 06.09.2017 08:36\nImao sam priliku da upoznam nekoliko Rusa i mislim da mi nemamo nikakve sličnosti sa njima osim što se na isti način krstimo.\nputin 06.09.2017 03:11\nJos kad bi te primili!


Dobri rezultati u sprovođenju projekta “Portodimare” | Radio Jadran\nPočetna Društvo Dobri rezultati u sprovođenju projekta “Portodimare”\nU Javnom preduzeću za upravljanje morskim dobrom, na inicijativu Kancelarije za evropske integracije Vlade Crne Gore, tokom monitoring posjete predstavljene su aktivnosti koje je Morsko dobro do sada realizovalo u okviru “PORTODIMARE” projekta.\nKako je saopšteno iz ovog preduzeća, bilo je riječi o realizovanim projektnim aktivnostima, budžetu, finansijskim izvještajima, ciljnim grupama, postignutim rezultatima kao i aktivnostima koje treba realizovati u narednom periodu. Na kraju sastanka predstavnici Kancelarije za evropske integracije i Javnog preduzeća za upravljanje morskim dobrom izrazili su obostrano zadovoljstvo postignutim rezultatima kao i spremnost za nastavak saradnje.\nJavno preduzeće za upravljanje morskim dobrom u okviru ovog programa sprovodi Interreg ADRION “PORTODIMARE” (GeoPORtal of TOols & Data for sustainable Management of coAstal and maRine Environment – Geoportal alatki i podataka za održivo upravljanje životnom sredinom obale i mora). To je projekat čiji je cilj kreiranje zajedničke platforme (Geoportala) za podatke, informacije i alatke fokusirane na obalno i morsko područje Jadransko-Jonske regije, integrišući postojeće baze podataka, portale i alatke razvijene u prethodnim projektima koje je finansirala EU (SHAPE, ADRIPLAN i sl.).\nSastanku su prisustvovali Miloš Marković i Milena Iličković iz Kancelarije za evropske integracije, zaduženi za praćenje realizacije projekata u okviru Jadransko-Jonskog transnacionalnog programa – Interreg ADRION i direktor Javnog preduzeća Predrag Jelušić sa saradnicima.\nPrethodni članakDani crnogorskog turizma u Sloveniji\nSledeći članakTreći pokušaj za izbor projektanta 6 km puta na Luštici


Emir Kusturica uhapšen zbog 25 okvira municije u Rumuniji – Kakanj-X\nNa 30 mar, 2019 232\nKod Kusturice je u oktobru 2015. godine prilikom antiterorističke kontrole pronađeno ukupno 25 okvira municije od 9 mm, a rumunske vlasti otvorile su istragu protiv režisera, saznaje Telegraf.rs.\nIstragom je utvrđeno da je Kusturica u Rumuniju stigao privatnim avionom iz Tivta, kako bi u Bukureštu održao koncert svoje grupe “The No smoking orchestra”. Nakon završenog nastupa, on je stigao na rumunski aerodrom, a onda je razotkriven.\nU julu 2018. godine Tužilaštvo u gradu Buftei, 20 kilometara sjeverozapadno od Bukurešta, zatražilo je od suda da konfiskuje patrone koje su zaplijenjene na aerodromu Baneasa. Prošle nedjelje, u petak, 22. marta, sud je konačno odobrio konfiskaciju municije i predala je sudskom trezoru na čuvanje, prenosi Telegraf.rs.


Ažurirana informacija 18 – Izjava generalnog direktora IAEA-e o situaciji u Ukrajini\nGeneralni direktor Rafael Mariano Grossi je danas izjavio da je Ukrajina obavijestila Međunarodnu agenciju za atomsku energiju (IAEA) da su tehničari počeli popravljati oštećene dalekovode u pokušaju da obnove vanjsko snabdijevanje lokacije Nuklearne centrale “Černobil” strujom koja je ranije ove sedmice bila potpuno presječena.\nUkrajinsko regulatorno tijelo je navelo da su radovi započeti 10. marta naveče bili uspješni u popravljanju jednog dijela, ali da i dalje nema struje izvana, što ukazuje na to da i dalje ima oštećenja i na drugim mjestima. Nastojanja na popravkama se nastavljaju uprkos teškoj situaciji van lokacije centrale, dodali su iz regulatornog tijela.\nDizel generatori za vanredne situacije daju rezervnu struju lokaciji od 9. marta, a regulator je naveo da je objektu isporučeno dodatno gorivo. Međutim, ostaje važno da se dalekovodi poprave što je prije moguće, rekao je regulator.\nDodatni izazov u upravljanju Nuklearnom centralom “Černobil” je taj da je regulator 10. marta izgubio komunikaciju s lokacijom. Kao rezultat toga, regulator ne može dati informacije IAEA-i o radiološkom monitoringu u objektu. Uprkos tome, regulator je nastavio dobijati informacije o tamošnjoj situaciji preko viših rukovodilaca centrale koji su van lokacije.\nKao što je navedeno u ažuriranoj informaciji 17, dizel generatori napajaju sisteme važne za sigurnost, uključujući i sisteme za istrošeno nuklearno gorivo, kontrolu vode i hemijski tretman vode, izjavili su iz regulatornog tijela, dodajući da operator nije uspio održati neke funkcije, kao što su monitoring zračenja, ventilacijski sistemi i normalna rasvjeta.\nPa ipak, i kao što je ranije objavljeno, iskopčanost s mreže neće imati ključni utjecaj na esencijalne sigurnosne funkcije na lokaciji, gdje se nalaze razni objekti za upravljanje radioaktivnim otpadom, pošto je zapremina vode za hlađenje u objektu za skladištenje istrošenog goriva dovoljna da održi odstranjivanje toplote bez snabdijevanja strujom.\nMeđutim, zaposleni u Nuklearnoj centrali “Černobil” se suočavaju sa sve težim uslovima. Regulator je izjavio da 211 pripadnika tehničkog osoblja i obezbjeđenja u suštini žive na toj lokaciji više od dvije sedmice i takođe izrazio zabrinutost za raspoloživost rezervi hrane.\nDrugdje u Ukrajini, situacija sa snabdijevanjem strujom na lokaciji Nuklearne centrale “Zaporožje” je nepromijenjena u odnosu na onu iz nedavnih ažuriranih informacija. Ta lokacija ima četiri visokonaponska (750 kV) dalekovoda van lokacije plus jedan dodatni u stanju pripravnosti. Dva od četiri su oštećena. Operator je obavijestio IAEA-u da potrebe centrale za strujom van lokacije mogu biti osigurane s jednim raspoloživim dalekovodom. Dalje, dizel generatori su spremni i funkcionalni da omoguće rezervnu struju.\nU toj centrali traje rad na otkrivanju i uklanjanju neeksplodirane municije pronađene u oštećenom centru za obuku unutar centrale i na drugim mjestima nakon tamošnjih događaja od 4. marta, kada su ruske snage preuzele kontrolu nad tom, najvećom nuklearnom centralom Ukrajine sa šest reaktora, rekao je regulator.\nRegulator je izjavio da se zaposleni u centrali rotiraju u skladu s uobičajenim rasporedom, bez miješanja u njihove svakodnevne poslove. Međutim, prisustvo stranih trupa u toj zoni utječe na radni moral i uzrokuje pritisak, dodao je regulator. Regulator održava kontakt s centralom, ali IAEA ima teškoća da kontaktira s njenim rukovodstvom.\nU Harkovu, novi nuklearno-istraživački objekt koji je takođe ranije pogođen je pretrpio dodatnu štetu, izjavio je regulator. Ovaj objekt se koristi za istraživanje i razvoj i proizvodnju radioizotopa u medicinske i industrijske svrhe. Pošto je nuklearni materijal u tom objektu u stanju ispod kritičnosti, a veoma je malo radioaktivnog materijala, IAEA-e je procijenila da šteta ne bi imala nikakve radiološke posljedice.\nPa ipak, ovo je još jednom naglasilo rizik s kojim se suočavaju ukrajinski nuklearni objekti tokom oružanog sukoba, čime se povećava hitnost inicijative generalnog direktora Grossija usmjerene na osiguravanje nuklearne sigurnosti i bezbjednosti u zemlji.\nŠto se tiče statusa operativnih ukrajinskih nuklearnih centrala, regulator je rekao da je 8 od 15 reaktora i dalje operativno, a to su dva u Nuklearnoj centrali “Zaporožje”, tri u Nuklearnoj centrali “Rivne”, jedan u Nuklearnoj centrali “Hmeljnicki” i dva u Južnoukrajinskoj nuklearnoj centrali. Nivoi zračenja na sve četiri lokacije su normalni, izjavio je regulator.\nU vezi s djelimičnim gubitkom daljinskog prenosa podataka sa sistema zaštitnih mjera instaliranih radi praćenja nuklearnog materijala i aktivnosti u nuklearnim centralama, što je navedeno u ažuriranoj informaciji 16, IAEA je izjavila da takav sistem ponovo funkcionira online u Nuklearnoj centrali “Zaporožje”, ali ne i u “Černobilu”, dok iz Južnoukrajinske nuklearne centrale ima sporadičnih problema s prenosom podataka.


Grad Leskovac ima jednake ili slične nepravilnosti koje imaju druge jedinice lokalne samouprave | Državna revizorska institucija\nGrad Leskovac ima jednake ili slične nepravilnosti koje imaju druge jedinice lokalne samouprave\n18. septembar 2018. godina\n„Grad Leskovac je primer kako je, nakon sprovedene revizije završnog računa budžeta i pravilnosti poslovanja za 2015. godinu, u odazivnom izveštaju ovaj grad otklonio sve otkrivene nepravilnosti. Po tom osnovu je primer drugim jedinicama lokalne samouprave“, rekao je predsednik Državne revizorske institucije dr Duško Pejović, predstavljajući Izveštaj o reviziji konsolidovanih finansijskih izveštaja budžeta i pravilnosti poslovanja Grada Leskovca za 2015. godinu i reviziju odazivnog izveštaja za 2017. godinu.\nOn je na sednici Odbora za finansije, republički budžet i kontrolu trošenja javnih sredstava Skupštine Srbije, održanoj u Leskovcu, naglasio da su nepravilnosti koje su revizori utvrdili tokom revizije Grada Leskovca uglavnom jednake ili slične nepravilnostima koje imaju druge jedinice lokalne samouprave.\n„Nepravilnosti, zbog kojih je DRI u izveštaju dala mišljenje sa rezervom, se odnose na preuzimanje obaveza iznad odobrenih aproprijacija, što znači da nije funkcionisala interna kontrola. Druga nepravilnost je plaćanje iz budžeta za usluge za koje prethodno nisu zaključeni ugovori. I treća se odnosi na javne nabavke“, rekao je dr Pejović.\nOn je najavio da će DRI od naredne godine započeti i sprovođenje zasebne revizije pravilnosti poslovanja, pored revizije finansijskih izveštaja i revizije svrsishodnosti poslovanja, kao i da će svaki izveštaj imati sažeto izdanje na jednoj strani. Kombinovane revizije biće rađene samo prema potrebi, na osnovu ocenjenog rizika.\n„Cilj je da se postigne da, prema budžetskom kalendaru, revizija finansijskog izveštaja bude sastavni deo završnog računa svakog budžetskog korisnika koji je bio predmet revizije. Provera pravilnosti radiće se prema stepenu rizika „za najrizičnije teme, a svrsishodnost za sistemske probleme koji postoje u državnoj upravi“, istakao je dr Pejović. Po njegovim rečima, DRI će od sledeće godine imati 12, umesto dosadašnja dva tima za reviziju svrsishodnosti.\n„U budućim revizijama, pre svega pravilnosti i svrsishodnosti poslovanja, planiraćemo teme od interesa za građane. Bavićemo se pretežno komunalnim temama, temame iz zdravstva, socijalne zaštite, ali i ostalim temama relevantnim za sve zainteresovane strane. Usmeravaćemo revizije na pitanja koja su važna za građane, kako bi se ostvarila vrednost za novac, kroz takozvana 3 E – ekonomičnost, efikasnost i efektivnost“, zaključio je dr Pejović.\nOn je najavio promene i u organizacionom smislu DRI.\nDRI će biti moderna, savremena, efikasna vrhovna revizorska institucija, koja će, iako je poslednja obnovljena u Evropi, moći ravnopravno da se takmiči sa drugim VRI u razvijenim zemljama, rekao je predsednik DRI.\nNa sednici je održana i rasprava o sektorskim izveštajima DRI koji su predstavljeni na 52. sednici Odbora održanoj u Subotici. Takođe, razmatran je i Izveštaj o radu DRI za 2017. godinu.\nPredsednica Odbora za finansije, republički budžet i kontrolu trošenja javnih sredstava dr Aleksandra Tomić je rekla da je Odbor dužan da sednice održava izvan sedišta Skupštine Srbije, odnosno da gostuje u lokalnim samoupravama.\n„Izabrali smo Leskovac zato što je to jedan od najboljih primera sređivanja javnih finansija kada su u pitanju izveštaji DRI“, naglasila je dr Tomić.\nGradonačelnik Leskovca, Goran Cvetanović je istakao da održavanje sednice Odbora za finansije u ovom gradu pokazuje nameru Narodne skupštine, DRI i Grada Leskovca da svoj rad učine transparentnim.\n„Grad Leskovac se odgovorno odnosi prema trošenju javnih sredstava. Izveštaj o reviziji nije pokazao ni nenamensko ni nezakonito trošenje javnih sredstava, a sve nepravilnosti su otklonjene u propisanom roku, poručio je Cvetanović.\nPrisustvo predstavnika Državne revizorske institucije na sednici Odbora u Leskovcu podržao je projekat koji sprovode Državna revizorska institucija i Program ujedinjenih nacija za razvoj (UNDP), a za koji ekspertsku i finansijsku podršku pruža Švajcarska Vlada.


RONALDO "ZAVRŠAVA" STRAŠNO POJAČANJE Došlo vreme za PLJAČKANJE Real Madrida!\nŠampion Italije Juventus označio je odbrambenog fudbalera Real Madrida Rafaela Varana kao moguće pojačanje na leto, prenosi Kalčomerkato.\nTorinski klub dugo je želeo mladog kapitena Ajaksa Matijsa de Lihta, kao naslednika za vremešne Đorđa Kjelinija i Leonarda Bonućija, ali je Barselona blizu da završi taj transfer, pa se zato "Stara dama" okrenula francuskom štoperu.\nJuventus hoće da iskoristi činjenicu da Varan želi da napusti Real posle osam odličnih sezona, što je i najavio rečima da "ne vidi sebe dugoročno u Madridu".\nProšlog leta Juventus je iz Reala doveo petostrukog najboljeg fudbalera sveta Kristijana Ronalda, a ovog je pored Varana na meti i Marselo.\nFudbaleri Crvene zvezde su u fantastinom prvom meču šesnaestine finala Lige Evrope odigrali 2:2 (0:1) s Milanom, uz gol rezerviste Milana Pavkova u četvrtom minutu sudijske nadoknade vremena. A čak i da tog gola nije bilo, po svemu viđenom u nestvarnom susretu na "Marakani", ekipa Dejana Stankovića, koja je na kraju igrala s desetoricom, em ima razloga za ponos, em joj sada nadu u čudo na "San Siru" sledećeg četvrtka niko ne može oduzeti.


"Moj sin će biti najbolji teniser svih vremena" - Televizija K3\nOn je dodao da njegov sin neće prestati da igra tenis sve dok ne obori sve rekorde “bijelog sporta”.\n“Obraćam se onim ljudima koji cene sve što moj sin radi, a to je siguran sam više od 95 posto našeg normalnog naroda. Ja im kažem da će Novak Đoković biti najbolji teniser svih vremena i dok to ne postigne i obori sve rekorde koji su preostali, neće prestati da igra tenis”, rekao je Srđan Đoković za RTS.\nNovak je ovu godinu završio na drugom mestu ATP liste, a uspio je da osvoji i dvije Grend slem titule – Australijan Open i Vimbldon.\n“Veoma je dugačak spisak tenisera koji su kvalitetni, ali stoje u redu iza Novaka, i vrebaju, evo već desetak godina, da ga smene sa prvog mesta. Sada je to uspelo Nadalu, ali to je sasvim u redu, to je sport. Uostalom, kako bi se to zvalo kada bi bilo koji igrač bio neprikosnoven i pretplaćen da samo on bude prvi, kad bi stalno pobeđivao? Nego, Novak se pojavio u nezgodno vreme za Srbiju i srpski narod, jer je vratio veru i pokazao da mi nismo genocidan narod, da mi nismo najgori na svetu, da smo deo evropske kulture i civilizacije. Nemoguće je da jedan takav gospodin sportista, kakav je Novak, dolazi iz nekog genocidnog naroda, kako su nas mnogi u prošlosti etiketirali”, dodao je on.\n“Ne možete ni da zamislite koliko je Novaku u takvim situacijama teško, ali je on uvek imao hrabro srce i hladnu glavu, on kako mu je bilo, zna samo on. Zamislite, on je pripadnik jednog malog ponosnog naroda iz jedne male siromašne zemlje, koji su bombardovali ti svetski ’stručnjaci’ za bombardovanje. Jednu malu Srbiju bombardovalo je 20 moćnih zemalja, zamislite kakvi su to junaci. I on se izborio sa svim tim i postao jedan od najboljih tenisera svih vremena”, zaključio je Srđan Đoković.


09.11.2018. 12:14 > 12:19\nZa tri dana, od kako je novi sajt pušten u funkciju, stiglo oko 300 pitanja građana, a najviše je upućeno Ministarstvu za rad, Ministarstvu zdravlja i Ministarstvu unutrašnjih poslova, izjavio je danas direktor vladine Kancelarije za IT Mihailo Jovanović.\nNa novom sajtu vlade kroz formu "Budimo u kontaktu", građani mogu da se obrate vladi i ministarstvima, koja imaju rok od 72 sata da vrati odgovor građanima.\nJovanović je istakao da sada po prvi put postoji savremeni informatički alat kojim će se pratiti da li je i u kom roku svako ministarstvo odgovorilo.\nVlada Srbije pokrenula je danas novi sajt, koji bi trebalo da olakša dvosmernu komunikaciju nadležnih institucija sa građanima. Naziv sajta je "U službi građana", a na naslovnoj strani nisu u fokusu premijer, ministri ili ministarstva, već se vlada obraća građanima, sa istaknutim servisima i mogućnosti za dvosmernu komunikaciju.\nUkazao je i da su preduzete sve mere da podaci građana budu bezbedni i zaštićeni, ali i opomenuo sve koji bi zloupotrebili sadržaj sajt vlade, grb, zastavu ili druge elemente da će snostiti odgovornost.\nNovi sajt Vlade Srbije, koji sadrži softver "text-to-speeć" i dostupan je slepim i slabovidim osobama, predstavljen je danas u Savezu slepih Srbije, u pristustvu premijerke Ane Brnabić, koja je poručila da vlada mora da bude u službi svih svojih građana.\n"Često je potrebno da se namerno podsetimo i skrenemo pažnju svima, vladi, ministarstvima, lokalnim samoupravama, javnim preduzećima, institucijama, da moraju da budu u službi svih građana", rekla je Brnabić.\nPredsednik Milan Stošić rekao je da je važno da svi zajedno radimo da bi se položaj slepih sa margina pomerio ka središtu aktivnog, stvaralačkog života.\n"Nikada veću podršku nadležnih nismo imali nego u poslednje dve godine", podvukao je Stošić.\nOn je istakao da je na godišnjoj skupštini Saveza u junu doneta odluka da predsednik Srbije Aleksandar Vučić ove godine bude proglašen počasnim članom Saveza slepih Srbije, zbog uspešne saradnje i inicijativa koje je pokrenuo.\nOdgovarajući softver "text-to-speeć" uradili su domaći stručnjaci sa Fakulteta tehničkih nauka iz Novog Sada i novosadska kompanija AlfaNum.


Potpisujem :: MUP izbegava uvođenje posebne procedure za nasilnike zaposlene u policiji\nPovodom nedavnog slučaja u kome je policijski službenik, zaposlen u Policijskoj stanici Bogatić, ranio svoju bivšu suprugu, takođe zaposlenu u istoj PS, Autonomni ženski centar je saopštio da to pokazuje da Ministarstvo unutrašnjih poslova nije razrešilo problem prijavljivanja i procesuiranja svojih zaposlenih kao učinilaca nasilja u porodici.\nU AŽC-u navode da se iz informacija koje su dostupne javnosti ne može zaključiti da li je protiv osumnjičenog bio pokrenut krivični postupak za prethodne akte nasilja, zbog kojih je žrtva pre više od godinu dana bila hospitalizovana i zbog kog se razvela od osumnjičenog. Konstatuje se, međutim, da se iz dostupnih informacija vidi da je osumnjičenom tom prilikom bilo oduzeto oružje, ali da mu je isto vraćeno nakon tri dana, kada je nastavio da nesmetano radi kao policijski službenik.\nIako predstavnici MUP-a i sam ministar mesecima daju izjave o tome kako se svim osumnjičenima za nasilje u porodici oduzima oružje, u AŽC-u se pitaju kako je moguće da je ovom učiniocu oružje vraćeno, i to samo na osnovu mišljenja psihologa MUP-a.\nAŽC smatra da MUP treba da odgovori javnosti koje mere je preduzelo u pogledu preispitivanja postupanja načelnika PS u Bogatiću, za koga postoje indicije da je prikrio krivična dela nasilja učinjena od strane osumnjičenog policijskog službenika i time učinio krivično delo ''neprijavljivanje krivičnog dela i učinioca'' iz čl. 332 Krivičnog zakonika.\nU konkretnom slučaju, posebno zabrinjava činjenica da je žrtva nasilja u porodici takođe zaposlena u MUP-u. Postavlja se pitanje da li su policijski službenici u PS Bogatić tokom ovih godina zaštitili bilo koju ženu koja im se obratila kao žrtva nasilja od strane partnera ili člana porodice, što bi zahtevalo preispitivanje rada ove PS.\nAutomni ženski centar podseća da je pre skoro godinu dana predao inicijativu za uvođenje posebne procedure za prijavu nasilja u porodici učinjenih od strane policijskih službenika predsednici Odbora Narodne skupštine za odbranu i unutrašnje poslove, narodnoj poslanici Mariji Obradović, koja je ovo pitanje predočila ministru na sednici Odbora održanoj 10. marta 2015.\nSaopštenje Autonomnog ženskog centra dostupno je ovde.\nIako predstavnici MUP-a i sam ministar mesecima daju izjave o tome kako se svim osumnjičenima za nasilje u porodici oduzima oružje, u AŽC-u se pitaju kako je moguće da je ovom učiniocu oružje vraćeno, i to samo na osnovu mišljenja psihologa MUP-a. AŽC smatra da MUP treba da odgovori javnosti koje mere je preduzelo u pogledu preispitivanja postupanja načelnika PS u Bogatiću, za koga postoje indicije da je prikrio krivična dela nasilja učinjena od strane osumnjičenog policijskog službenika i time učinio krivično delo ''neprijavljivanje krivičnog dela i učinioca'' iz čl. 332 Krivičnog zakonika.


Sve je više dece koja ne znaju srpski jezik – Explore Novi Sad\nHomeExplore vestiSve je više dece koja ne znaju srpski jezik\nKako pišu “Novosti”, prve reči progovaraju na engleskom ili još češće, na izmišljenom jeziku, koji je neka mešavina engleskog i srpskog. Roditelji se ponose i misle da je dete napredno, dok logopedi upozoravaju da to može da dovode do trajnih posledica koje se godinama ispravljaju, u vidu problema sa čitanjem, pisanjem i sporazumevanjem sa okolinom i vršnjacima.\n“Smatrajući da je engleski jezik preko potreban, dok će srpski jezik, svakako, naučiti s vremenom, roditelji se odlučuju da dete u najranijem uzrastu “prilagode”. Na tretmane dolazi devojčica koja s pet godina nije znala reč srpskog, jer su njeni roditelji kod kuće pričali isključivo engleski, u želji da ga dete što brže nauči. Prošle su dve godine, ona još nije uspostavila pravilan izgovor, niti ima vokabular u rangu njenih vršnjaka. Ovo nije jedini ovakav slučaj, zapravo, sve ih je više”, kaže za “Novosti” Danijela Marjanović, defektolog-somatoped u Domu zdravlja Stari grad u Beogradu.\nPreporuka stručnjaka jeste da dete do treće godine najpre treba da savlada maternji jezik, nakon čega postaje dovoljno zrelo za učenje stranih. Kada se to “pobrka”, dolazi i do izgovaranja srpskih reči sa engleskim akcentom.\n“Zapravo, ne znaju kako treba ni srpski ni engleski, već prave svoju “mešavinu”. Za reči kao što su pas, mačka, sunce, trougao od dece sam čula bezbroj puta da im je lakše da ih izgovaraju na engleskom, dok neke druge, kao što su mama ili tata, izgovaraju na srpskom. Postoje, naravno, i neke koje su između, ni jedno, ni drugo”, kaže sagovornica beogradskog lista.\n“U 90 odsto slučajeva od roditelja dobijamo informaciju da dete mnogo vremena provodi ispred televizora, kompjutera, telefona. Učestala pojava je da dete uopšte ne progovori ni reč do treće ili četvrte godine, upravo zbog manjka podsticaja okoline i preterane upotrebe tehnoloških sprava”, kaže Marjanović.\n“Postoje televizijski programi namenjeni bebama, koji su odnedavno zabranjeni u Francuskoj, upravo zbog posledica koje dokazano ostavljaju. Oni su ukinuli jedan televizijski program kada je utvrđeno da usporava razvoj govora kod dece”, objašnjava Marjanović.\nOsim engleskog jezika, nije retkost da dete svoju prvu reč kaže na nemačkom, francuskom, ili čak japanskom, iako niko od roditelja nije poreklom iz tih zemalja\n“Dešava se da zbog crtanih filmova ili roditelja koji uče decu reči na stranim jezicima dete progovori strani jezik, ne i maternji”, kaže Marjanović.\nŠta ne znamo o konjima vranim ispred Skupštine


Ljubavni horoskop za 28. mart – Nadlanu.com\nLjubavni horoskop za 28. mart\nObjavljeno 28. mar 2014. / 08:22:17\nSaznajte šta vas očekuje danas na ljubavnom planu!\nPročitajte i: Horoskop za 28. mart\nZvezda vam danas šalju bure i varnice u razgovor. Zato, ukoliko ste hteli da započenete neku ozbiljnu temu, sačekajte neki drugi dan. Vaše emocije bi mogle biti jače od razuma i tako učiniti da kažete i nešto što ne mislite zaista. Opustite se uz neku lepu muziku ili dobar film. To je najbolje rešenje za ovaj dan.\nVremenska prognoza: April još sunčaniji\nHOROSKOP ZA 15. JUL: Ovnovi, osećate emotivnu inspiraciju i pojačanu strast u nečijem…


Teslina baterija razočarala investitore — Radio Velkaton : Radio Velkaton\nS nestrpljenjem očekivani “Dan baterija” na kojem je Ilon Mask najavio jeftinije modele Tesle zasnovane na moćnijim baterijama, ali za koje će trebati vremena, nije ispunio očekivanja investitora što je rezultiralo padom vrijednosti dionica kompanije i pitanjima stručnjaka o efikasnosti najavljenih inovacija, prenosi Radio slobodna Evropa (RSE) pisanje svjetskih medija.\nNa prezentaciji koju je Mask nazvao “Dan baterije”, predstavljena je mogućnost realizacije potpuno autonomnog Tesle u vrijednosti od 25.000 dolara za otprilike tri godine.\nUlagači se povlače iz Tesle poslije Maskovog praznog “Dana baterije”, piše Tajms, ističući da se očekivalo da će kompanija najaviti značajan proboj s novom tehnologijom baterija koje bi imale kapaciteta za Teslin pogon za cijeli životni vijek električnog automobila.\n“To je suluda inovacija”, rekao je Pjer Feragu, analitičar iz Nju strit riserča navodeći da Tesla pokazuje “da ima put kojim će zadržati vodstvo u sljedećoj deceniji”.\nHemijske promjene u baterijama samo su “inkrementalni” koraci, rekao je Džin Berdičevski, koji je radio na bateriji za prvo Teslino vozilo. On smatra da bi veći učinak imalo “korišćenje inženjeringa za smanjenje troškova proizvodnje”.\nMask je na “Danu baterije” rekao da će Tesla početi proizvodnju vlastitih baterijskih ćelija čak i dok povećava kupovinu od dobavljača jer želi da proizvodi 20 miliona automobila godišnje.\nBlumberg naglašava da je tržišna vrijednost Tesle u ovoj godini porasla za 320 milijardi dolara, ali i da Mask nije ispunio ranije data obećanja o sniženoj cijeni Teslinog “Modela 3” koji danas košta 37.990 dolara.\nMaskov govor o velikom proboju baterija, međutim, sugeriše prelazak na “solid-state” tehnologiju (SSD), koja prema stručnjacima donosi nekoliko prednosti – smanjen rizik od požara i veću gustoću energije zbog koje baterijski paketi ne bi trebalo da budu toliko veliki.


Priština traži da u Specijalni sud uđu i lokalne sudije - Sputnjik Srbija\n16:51 04 Avgust 2020\nPriština traži da u Specijalni sud uđu i lokalne sudije\n11:04 02.05.2015 (osveženo 16:19 05.10.2015) Preuzmite kraći link\nKosovski zvaničnici predstaviće Briselu iduće sedmice zahtev da u sastav Specijalnog suda za ratne zločine na Kosovu budu uključene i lokalne sudije, piše „Koha ditore“.\nPrema pisanju lista, od Brisela će zatražiti i da se ograniči zakonski rok ovog mehanizma koji će se baviti zločinima koje su počinili pripadnici OVK, prenosi Tanjug.\nKosovska tehnička grupa, kojom upravlja ministar Hajredin Kuči prosledila je izveštaj i predlog političkoj grupi koju čine predsednica Atifete Jahjaga, predsednik skupštine Kadri Veseli, premijer Isa Mustafa i ministar spoljnih poslova Hasim Tači.\nOva politička grupa predaće taj predlog delegaciji EU koja će naredne nedelje posetiti Prištinu da bi razmatrali poslednju verziju nacrta zakona o Specijalnom sudu, prenosi portal „koha.net“.\nKako saznaje „Koha ditore“, između ostalog u tom predlogu Priština će tražiti da Specijalni sud uključi i lokalne sudije sa Kosova, a drugi predlog će biti da Specijalni sud ima ograničeni rok, prenosi „Koha ditore“.\nPriština, sudije, specijalni sud, Priština


Nenad Lalović - Blic Sport\nVELIKO PRIZNANJE Lalović nominovan za člana Izvršnog odbora MOK-a!\nNenad Lalović, predsednik Svetske rvačke federacije, dobiće novo veliko priznanje, pošto je nominovan za člana Izvršnog odbora Međunarodnog olimpijskog komiteta (MOK), nakon što je Asocijacija letnjih olimpijskih sportova (ASOIF) izglasala da bude njihov predstavnik.\nNOVI SAD POSTAVIO STANDARDE Zlatna medalja za organizaciju EP u rvanju\nVodeći ljudi iz organizacije Evropskog prvenstva u rvanju ocenili su da su Novi Sad i Srbija zaslužili zlatnu medalju za način na koji je to takmičenje organizovano.\nLalović: Veliko priznanje za rvanje, ali i za Srbiju\nPredsednik Svetske rvačke federacije (FILA) Nenad Lalović ocenio je da je njegov izbor u članstvo Međunarodniog olimpijskog komiteta (MOK) veliko priznanje ne samo za svetsko rvanje, već i za Srbiju.\nSrbin u Međunarodnom olimpijskom komitetu: Lalović nagrađen za očuvanje rvanja\nPredsednik Svetske rvačke federacije Nenad Lalović izabran je u članstvo Međunardnog olimpijskog komiteta.\nLalović šest godina na čelu svetskog rvanja\nMeđunarodna rvačka federacija (FILA) imenovala je Nenada Lalovića za predsednika te organizacije, a dužnost će obavljati u narednih šest godina.\nTrajković: Bez rvanja znak Olimpijskih igara izgubio bi jedan krug\nPredsednik Rvačkog saveza Srbije Željko Trajković rekao je da je prvi čovek Svetske rvačke federacije Nenad Lalović jedan od najzaslužnijih što je taj sport ostao u kalendaru Olimpijskih igara.\nBorba za olimpijski sport: 8. septembar, "Dan D" za rvanje\nPredsednik Međunarodne rvačke federacije (FILA) Nenad Lalović rekao je da je za tu organizaciju 8. septembar "Dan D" jer se tada u Buenos Ajresu odlučuje da li će taj sport sačuvati olimpijski status.\nLalović: U rvanju smo promenili srednjovekovni ustav\nPredsednik Svetske rvačke federacije (FILA) Nenad Lalović rekao je da je normalno da čelnici Međunarodnog olimpijskog komiteta (MOK) kazne svakog ko ne sledi uputstva.\nSvetski rvači odlučili: Srbin vodi borbu da rvanje ostane olimpijski sport\nNenad Lalović je na vanrednom kongresu Međunarodne rvačke federacije (FILA) u Moskvi izabran za predsednika te organizacije.


Apple će možda morati da podigne cene iPhone 14 van SAD-a - Report.rs\nUprkos tome što je Apple-ov prihod u prvom kvartalu uspeo da nadmaši procene analitičara, kao i obično, izvršni direktor Tim Kuk je upozorio da Apple vidi neke negativne trendove na polovini tekućeg kvartala, što bi moglo da umanji njihove prihode za 4-8 milijardi dolara.\nGlavni faktori koji doprinose Apple-ovom finansijskom lošem učinku u ovom tromesečju bili bi blokada zbog COVID-19 u Kini koja utiče na Appleove proizvodne trake, gubitak ruskog tržišta zbog sankcija, pogrešne alokacije valuta, rastuća stopa inflacije koja kupcima ostavlja sve manji raspoloživi dohodak i opšta nestašica u snabdevanju komponentama koja već neko vreme muči industriju.\nDok su ostali izazovi prilično razumljivi, rastuća moć dolara i njegov viši kurs prema lokalnim valutama je novi problem. Jedan Apple analitičar, Chris Caso iz kompanije Rejmond Džejms, smatra da će Apple biti primoran da poveća cene iPhone-a 14 u inostranstvu kao odgovor na slabije kurseve valuta:\n“Apple je objavio snažan martovski kvartal, ali komentar je ukazao na inkrementalnu slabost u junu uzrokovanu valutom, gubitkom prihoda u Rusiji i najznačajnijim uticajem koji dolazi od proizvodnih problema izazvanih zatvaranjem Kine. Pretpostavljamo da prihod od ~81 milijarde dolara uzima u obzir ove faktore. Problemi sa proizvodnjom bi trebalo da budu prolazni – i dešavaju se u najbolje moguće doba godine tokom najslabijeg sezonskog perioda pre jesenjih lansiranja. Mislimo da je to dobro za septembar pod pretpostavkom da se situacija u Kini normalizuje. Plašimo se da će Apple možda morati da podigne cene u lokalnoj valuti kada novi proizvodi budu lansirani na jesen, ako se kursevi do tada ne promene. “\nIako još uvek ima bolji rejting na Apple-ovim akcijama, njegova ciljna cena od 190 dolara je nešto niža nego kod većine drugih analitičara koje je anketirao Philip Elmer-DeVitt, piše PhoneArena. Kada se izrazi u dolarima, cene iPhone-a su mnogo veće u većini drugih zemalja koje nisu SAD, tako da dalje podizanje ovih oznaka može dodatno uticati na Appleov raspored isporuke iPhone 14 koji ionako može biti oslabljen kombinacijom gore navedenih faktora.\nIzvor: phonearena.com, Foto: Unsplash\n~81 milijarde dolara 190 dolara analitičar Apple cene iPhone 14 izvršni direktor Kina lansiranja Philip Elmer-DeVitt procene Rusija SAD


Da li su menjani kriterijumi za merenje kvaliteta vazduha? | 013 info\nRTS\tNed, 10/01/2021 - 11:25\nAgencija za zaštitu životne sredine nije menjala kriterijume za merenje kvaliteta vazduha, već je došlo do modifikacije indikativnog indeksa na aplikaciji za mobilne telefone, rekao je za RTS direktor agencije Filip Radović. Kaže da se prethodna tabela bazirala na dnevnim modifikacijama, a sada se iskazuju promene na sat vremena.\nFilip Radović je, gostujući u Jutarnjem programu RTS-a, rekao da se u aplikaciji nalaze svi parametri i kategorije i da je u svakom trenutku iskazan koeficijent svake zagađujuće materije, uključujući PM 2,5 i PM 10 čestice.\nNavodi da je novi indeks koji je upotrebljen najdominantniji u Evropi, i da se već koristio u Srbiji od strane zavoda za javno zdravlje.\nTvrdi da on nije blaži i da su kriterijumi za PM 10 čestice još oštriji. Kada je reč o sumporu, kaže, to je čak duplo pooštreno.\nKakvi su kriterijumi za PM 2,5 čestice\nJovanović je rekao da je direktor Agencije naložio kompaniji da izmeni prikazivanje podataka, a da niko ko se time bavio to nije znao.\nFilip Radović je odbacio te zamerke ističući da to nije istina.\n"Ne mogu da verujem da neko s kim smo sarađivali tolike godine, da dramatično modifikuje svoje ponašanje", kaže Radović.\nTema aerozagađenja aktuelna\nDevetnaest ekoloških organizacije je zatražilo smenu Radovića i da Jovanović bude vraćen na posao, a Filip Radović na to kaže da je uloga nevladinih organizacija u društvu veoma važna i da pozdravlja ekološki aktivizam, ali da se dešava da se to politizuje.\nRadović navodi da, ako se pogleda kvalitet vazduha u Srbiji, u 2020. godini je bilo 65 dana iznad dozvoljenih granica, a 2011. je to bilo 160 dana.\nDodaje da su neki dobronamerni, ali da neki žele na tome materijalno da profitiraju ili da se politički afirmišu.\nFilip Radović navodi da se vidi šta je urađeno po pitanju monitoringa u Srbiji i da nečiji subjektivan osećaj ne predstavlja realno stanje na terenu.\nUstavom garantovane informacije o kvalitetu vazduha\nKaže da Agencija upešno obavlja misiju monitoringa.\n"Najvažnije je da se otvori ta aplikacija i da se jasno vidi kolika je koncentracija u bilo kom trenutku i to se ne može promeniti", ističe Radović.\nDanas će u Beogradu biti održan protest zbog zagađenja vazduha, a direktor Agencije za zaštitu životne sredine je rekao da je uvek dobro da se razgovara o kvalitetu vazduha i da Srbija Ustavom garantuje informacije o stanju životne sredine.\nDodaje da je važno da se građani uključe, ali da bi bilo pogrešno ako se takav vid aktivizma koristi za neistine i da se politizuje pitanje aerozagađenja.


Ilija Stolica opet trener Voždovca | Mondo Sport\nUkoliko ne dođe do zaokreta u poslednji čas - Ilija Stolica (39) će drugi put u karijeri sesti na klupi Voždovca, nešto manje od godinu dana nakon odlaska iz kluba.\nKako saznaje MONDO iz više izvora, Stolica je načelno postigao dogovor sa rukovodstvom "zmajeva", ostale su još neke finansijski detalji, pa bi do kraja radne nedelje trebalo da bude promovisan u novog-starog šefa stručnog štaba.\nOstaje neizvesno da li će Stolica već za vikend "rukovoditi" timom na gostovanju Partizanu, ali realnija opcija je da taj meč vodi aktuelni vršilac dužnosti Jovan Damjanović.\nVoždovac se prošle nedelje rastao sa trenerom Brankom Vojinovićem nakon serije loših rezultata, da bi Damjanović privremeno preuzeo tim i slavio u nedelju protiv Radnika (1:0) pogotkom Filipa Stuparevića u 80. minutu.\nIlija Stolica je od raskida ugovora s Vojinovićem i bio prva opcija za novog trenera, pa će se vratiti u klub s kojim je beležio najbolje rezultate u dosadašnjem delu trenerske karijere.\nTalentovani srpski trener je na klupi Voždovca proveo nešto više od godinu dana (novembar 2016. do decembar 2017. godine) i i pritom zabeležio 20 pobeda, 10 remija i 16 poraza na ukupno 46 utakmica, na kojima su "zmajevi" igrali moderan i atraktivan fudbal.\nStolica je klub napustio posle jesenjeg dela sezone 2017/18 nezadovoljan stanjem u srpskom fudbalu da bi ubrzo potom preuzeo Vojvodinu, s kojom se brzo rastao.\nPoslednji angažman, i to svega pet mečeva, Stolica je imao u ljubljanskoj Olimpiji.\nNakon meča s Partizanom u Superligi sledi dvonedeljna pauza u šampionatu Srbije zbog reprezentativnih "akcija", pa će Stolica pokušati to vreme da iskoristi kako bi Voždovac ponovo zaigrao prepoznatljiv fudbal iz njegovog prethodnog boravka u klubu.\nVoždovac posle deset odigranih kola ima 11 bodova i nalazi se na 11. mestu.


Izvori Danasa: Stvaranje atmosfere za posetu Vesa Mičela - Politika - Dnevni list Danas\nPočetna » Politika » Izvori Danasa: Stvaranje atmosfere za posetu Vesa Mičela\nVašington nudi Vučiću paket - jača ZSO i podrška Srbiji u zamenu za članstvo Prištine u UN, tvrde mediji\n* Ovoga puta ne ide se u javnost sa zahtevima, nego sa ponudom, ističu naši sagovornici\n0Piše: M. Stojanović - Danas Online 12. marta 2018. 11.38 Izmenjeno: 11.47\n– Stejt department već godinu dana radi na platformi nadgledanja pregovora Beograda i Prištine, i sada je u završnoj fazi te platforme, budući da se očekuje da u maju budu nastavljeni politički pregovori dveju strana, odnosno Aleksandra Vučića i Hašima Tačija, kažu politički izvori Danasa. U tim pregovorima će Sjedinjene Države imati specijalnog izaslanika, ali i dalje nije jasno na kom će nivou on biti uključen u pregovarački proces, budući da su se takvim najavama donekle usprotivili i u Briselu i u Beogradu, o čemu je Danas ranije pisao. „Američki paket“ povodom sporazuma Beograda i Prištine o kome pišu Novosti ne prestavlja novinu budući da se odranije govori da će Vašington insistirati na članstvu Prištine u međunarodnim organizacijama, uključujući Ujedinjene nacije, a i tema stvaranja Zajednice srpskih opština je odavno na stolu, navode naši sagovornici. Teme koje se pominju verovatno predstavljaju pripremu za posetu američkog zvaničnika Vesa Mičela Srbiji, odnosno segmente iz razgovora zvaničnika Beograda sa predstavnicima Stejt departmenta, ocenjuju naši sagovornici. Oni smatraju da je ipak novost u odnosu na ranije posete zvaničnika SAD Srbiji to što se ovoga puta pravi pozitivna atmosfera, „ne ide se u javnost sa zahtevima, već sa ponudom“. Znakovito je i to što je tekst o američkom paketu objavljen u izrazito proruskom listu kao što su Novosti, navode naši sagovornici. Ovo je u skladu sa ranijim pisanjem Danasa da se u Prištini tvrdi da se „pregovori sa Beogradom“ produbljuju.\nNovosti tvrde da su SAD pripremile specijalni „kosovski paket“, koji će u\nnarednim nedeljama biti predstavljen najpre predsedniku Srbije Aleksandru Vučiću. U narednim nedeljama se očekuje odgovor Srbije na ovaj dokument koji predviđa šira izvršna ovlašćenja za Zajednicu srpskih opština i omogućava Srbiji,\nako bi pristala, ulazak u EU. Radni „kosovski tekst“, kako ga nazivaju Novosti, mogao bi da bude predstavljen Srbiji već u utorak, 13. marta, kada u Beograd dolazi Ves Mičel, novi pomoćnik državnog sekretara za Evropu i Evroaziju, i sadrži nekoliko ključnih tačaka. To su da ZSO dobije šira izvršna ovlašćenja i\npojačane nadležnosti u oblastima zdravstva, prosvete i kulture. ZSO bi tesno institucionalno bila povezana s potpredsednikom kosovske vlade koji bi dolazio iz redova srpskog naroda i koji bi praktično bio kontrolor njenog rada i sprovođenja ovlašćenja. Od Beograda se očekuje da omogući ulazak Prištine u\nmeđunarodne organizacije, što podrazumeva i UN. Ako srpska strana pristane na ovaj paket, Srbiji bi bio omogućen ulazak u Evropsku uniju, a SAD bi joj garantovale širu ekonomsku i diplomatsku podršku u međunarodnoj političkoj areni. Novosti tvrde da su se SAD odlučile na ovaj korak zbog nezadovoljstva inertnošću Brisela.\nVes Mičel bi trebalo da je naslednik Viktorije Nuland u američkoj administraciji, dok poslove za koje je bio zadužen Brajan Hojt Ji, kako se tvrdi, obavlja Metju Palmer, direktor odeljenja za jugoistočnu Evropu. Blic je objavio da su u Londonu nedavno pale teške reči između premijerke Ane Brnabić i v. d. zamenika pomoćnika državnog sekretara SAD za Evropu i Evroaziju Metjua Palmera. Premijerka je na marginama Investicionog samita o Zapadnom Balkanu insistirala da Vašington mora više da utiče na Prištinu po pitanju formiranja ZSO.\n„Palmer je istakao da su Sjedinjene Države zainteresovane za nastavak dijaloga Beograda i Prištine i pitao je kako SAD mogu da pomognu da se dijalog pokrene nakon ubistva Olivera Ivanovića“, navodi izvor Blica. Brnabić je naglasila da je pitanje očuvanja srpskih crkava i manastira civilizacijska tekovina i norma koja se podrazumeva, te da to ne smatra nikakvim ustupkom Srbiji. Premijerka je na tom samitu učestvovala na jednom od panela zajedno sa premijerom Kosova Ramušom Haradinajem.\nKosovo, kosovski paket, ves micelBeograd


Partije dostavile Krivokapiću spisak zainteresovanih resora: Niko neće finansije, sport i ljudska prava - Istok\nPartije dostavile Krivokapiću spisak zainteresovanih resora: Niko neće finansije, sport i ljudska prava\nSve političke partije iz nove većine dostavile su mandataru Zdravku Krivokapiću predloge za neka od 18 ministarstva za koja smatraju da imaju a dekvatan kadar za rukovođenje tim resorom u novoj vladi.\nSve političke partije iz nove većine dostavile su mandataru Zdravku Krivokapiću predloge za neka od 18 ministarstva za koja smatraju da imaju a dekvatan kadar za rukovođenje tim resorom u novoj vladi, piše Dan.\nIz Građanskog pokreta URA su se još ranije izjasnisli da imaju kadar koji bi pokrio poziciju ministra odbrane i ministra unutrašnjih poslova, a među njihovim zahtjevima su još i Ministarstvo zdravlja, Ministarstvo pravde i Ministarstvo poljoprivrede i ruralnog razvoja. I oni su tražili mjesto potpredsjednika Vlade.\nŠto se tiče direktorskih pozicija, iz GP URA su ostali pri stavu da na mjestu direktora Uprave policije i Agencije za nacionalnu bezbjednost treba da budu profesionalci, koji 6i se birali konsenzusom na predlog njihove koalicije.\nSPC: Krsne slave proslavljati u krugu porodice\nKrsne slave ove godine treba proslaviti skromnije, osveštanjem slavskog kolača i u krugu porodice, s obzirom na složenu epidemiološku situaciju i svakodnevni porast broja zaraženih ... Read More\nZoran Marić (47), osumnjičeni da ubistvo Ljiljane Simić (54), uhapšen je u Republici Srpskoj. Iz Uprave policije saopštili su da će u komunikaciji sa nadležnima ... Read More\nUkupan državni dug, bez depozita, na dan 30. juna ove godine iznosio je 3,664 milijarde evra ili 79,54 odsto bruto domaćeg proizvoda (BDP), saopštili su ... Read More\nNEWER POSTZahvalna Dobojka: Hvala puno gradonačelniče!\nOLDER POSTNovom Gradu su potrebne korjenite promjene!


Mihajlović sa zamenikom direktora Ruskih železnica o nastavku saradnje - Beta\nMihajlović sa zamenikom direktora Ruskih železnica o nastavku saradnje\nMinistarka građevinarstva, saobraćaja i infrastrukture Zorana Mihajlović izjavila je da je danas sa prvim zamenikom generalnog direktora Ruskih železnica Aleksandrom Mišarinom obišla gradilišta na kojima radi ta kompanija u Srbiji i da je do sada urađeno 38 odsto predviđenih radova.\nRuska železnica u Srbiji radi na projektima brze pruge Beograd - Bar, deonici Stara Pazova - Novi Sad i drugima, a sprovodi se iz takozvanog "ruskog kredita".\n"Današnji sastanak je važan jer smo napravili i pripreme dolaska ruskog predsednika Putina u januaru. Razgovarali smo o tome kako da poboljsamo ruske odnose u vezi sa finansiranjem projekata a pre svega izgradnje Dispečerskog centra za koji smo pre dve godine u Moskvi potpisali sporazum. Sada Srbija kao svoj prioritet ima razvoj zelezničkog transporta", kazala je Mihajlović.\nOna je dodala da je trenutni plan da se rekonstruiše barska pruga i Koridor 10, da je do sada rekonstruisano 77 kilometara te pruge, kao i da žele da nastave sa tim projektom.\n"Danas smo razgovarali i o novom ruskom kreditu, jer smo ovaj kredit 90 odsto već ugovorili. Uskoro ćemo organizovati i mešovitu komitet Ruske Federacije i Srbije. Razgovarali smo i o rehabilitaciji i održavanju postojećih pruga. Reč je o ozbiljnim investicionim projektima, prugama kojima vozovi treba da se kreću do 200 kilometara na sat", rekla je Mihajlović.\nMišarin je rekao da otrebno izgraditi dva tunela na relaciji Beograd - Budimpešta, na kojoj vozovi takdoje treba da se kreću do 200 kilometara na sat, a da Ruske železnice imaju veliko iskustvo u izgradnji pruga od 250 kilometara na sat i to žele da prenesu i Srbiji u narednih godinu dana.\n"U planu je da napravimo dispečerski centar i da pripremimo sporazumom o novom kreditu u naredna tri meseca. Plan je da taj dispečerski centar uradimo koristeći najnovija sredstva i digitalne tehnologije, a sve u cilju da se maksimalno posvetimo sigurnosti i bezbednosti putnika", rekao je Mišarin.\nMihajlović: Uskoro novi ruski kredit za železnicu\nSEEbiz petak, 12. oktobar 2018.\nRuske železnice: Iskustva sa brzim prugama donosimo u Srbiju\nN1 Info petak, 12. oktobar 2018.\nRazgovarali o novim projektima vrednim 500 miliona dolara: Ministarka Mihajlović se sastala sa delegacijom Ruskih železnica\nMihajlović o novim projektima s delegacijom Ruskih železnica\nN1 Info (8)\nZorana Mihajlović Beograd Bar Novi Sad Krediti\nVlast ipak ponekad sluša glas građana\nPremijerka sa privrednicima: Pitamo biznis za pravi put\nPopović: Pet puta povećana ulaganja u inovacije


Menadžer/ Menadžerka SPA & Wellness centra - MK Mountain Resort\nMenadžer/ Menadžerka SPA & Wellness centra\nSEKTOR ZA SPORT I REKREACIJU, SPA & WELLNESS\nNaziv pozicije: Menadžer / Menadžerka SPA & Wellness centra\nSektor: Sektor za sport i rekreaciju, SPA & Wellness\nPraćenje perfomansi zaposlenih\nAktivna kontrola primene standarda usluge i ponašanja od strane zaposlenih\nOdgovoran za higijenu zaposlenih\nBrine se o inventaru i sprovodi redovnu kontolu o broju zaliha inventara\nOdgovoran je o postizanju željenih ciljeva u segmentu prodaje wellness & spa centra\nAnalizira nivo prodaje masaža, tretmana i fitnes časova, prati njihovu profitabilnost i predlaže nadređenom korake za unapređenje biznis perfomansi wellness & spa centra\nSačinjava dnevne/nedeljne/mesečne izveštaje o ostvarenoj prodaji\nDelegira zadatke zaposlenima\nMotiviše i monitoriše zaposlene da rade upselling\nOdgovara na žalbe gostiju\nOrganizuje rezervacije tretmana\nU slučaju nedostatka alternative, obavlja poslove terapeuta ili fitnes instruktora\nTrenira i motiviše zaposlene\nOdgovoran je za manjkove i viškove svih proizvoda za tretmane\nKontroliše da li je finalni proizvod usklađen sa svim propisanim normativima\nPravi raspored rad za zaposlene\nOdgovoran je za evidenciju prekovremenih radnih sati i njihovu preraspodelu\nKontroliše prisustvo zaposlenih na poslu i vodi evidenciju karneta\nU saradnji sa sektorom prodaje i marketinga, osmišlja pakete i usluge koje za cilj imaju unapređenje biznisa i monetarnih rezultata\nNadgleda operativne aktivnosti, kako bi uvideo mesto i način za poboljšanje servisa, perfomansi zaposlenih i bezbednosti na radu.\nPlanira spa i fitness pragrame za goste hotela i spoljne članove\nPruža trening za nove zaposlene i upoznavanje sa svim hotelskim uslugama, standardima i procedurama.\nRadi evaluaciju zaposlenih\nKontroliše tačnost dolazaka zaposlenih na posao\nRedovno informiše svoje zaposlene o bitnim dešavanjima u hotelu i o VIP gostima.\nPrati fitness i spa trendove, vrši monitoring konkurencije i osmišlja nove usluge i sadržaje\nOdgovoran je za stanje zaliha u magacinu wellness & spa , sitnog inventara, potrošnog materijala.\nKreira budžet i prati da li su sve finansijske transakcije usklađene sa budžetom.\nBrine se o redovnom održavanju svih uređaja, prati garancije uređaja i pronalazi saradnike za održavanje\nVrši konstantan nadzor higijene\nOdgovoran je za stanje pazara u svim kasama i vodi računa da svi zaposleni poštuju sve zakonske norme.\nOdgovara da se svi zaposleni prdržavaju standarda bezbednosti na radu (protokol evakuacije i zaštite u slučaju požara i druge adekvatne mere u slučaju vanrednih situacija).\nOdgovoran je da su svi bezbednosti znakovi u spa centru na broju i na jasno naznačenom mestu.\nOdgovoran je za kontrolu kvaliteta vode u bazenima i kreiranje ček listi za evidenciju o nedostatcima\nStrogo poštuje i poznaje sve zakone vezane za sanitarne i sigurnosne norme wellness (spa&fitness) centara.\nOdgovoran je da su svi uređaji u spa centru tehnički ispravni, funkcionalni i dostupni gostu u radno vreme centra.\nOdgovoran je da sve tehničke i funkcionalne nedostatke ažurno prijavi tehničkom sektoru, o čemu vodi evidenciju i kreira naloge.\nIzvršava ostale poslove i zadatke po nalogu direktno nadređenog/nadređene ili drugih nadređenih.


Zapalio se autobus pun putnika u Kaluđerici - Grocka Info\nNaslovna Vesti Opštinske vesti Zapalio se autobus pun putnika u Kaluđerici\nAutobus GSP-a na liniji 309 u kom su se nalazili putnici, zapalio se jutros oko 6.30 časova u Ulici kralja Petra u Kaluđerici. Zahvaljujući putnicima koji su primetili dim i brzoj intervenciji vozača i vatrogasaca požar je ugašen a povređenih nije bilo.\n– Putnici su primetili dim koji je izlazio iz motora nakon čega su izašli iz vozila a vozač je uz pomoć protivpožarnog aparata pokušao da ugasi vatru. Pošto u tome nije uspevao pozvao je vatrogasce koji su došli sa dva vozila i ugasili požar – kaže Slobo Mirković, glavni dispečer GSP.\nPolicija je izvršila uviđaj, a uzrok požara još uvek nije utvrđen.\nPrethodni tekstVodovod u Boleču isključen zbog radova\nSledeći tekstSNS će tražiti veće nadležnosti za opštine


Zaštitnik građana je Ustavnom sudu podneo predlog za ocenu ustavnosti odredbi Zakona o prekršajima ("Sl. glasnik RS", br. 65/2013) kojima se licu koje ne plati prekršajnu kaznu zabranjuje izdavanje/dobijanje dozvola ili uverenja, povraćaj oduzetih ličnih i drugih dokumenata, kao i registracija, odnosno preregistracija pravnog lica.\nPomenutom odredbom se, smatra zaštitnik građana, neustavno onemogućava ili uskraćuje ostvarivanje mnoštva ljudskih prava iz zdravstvenog i socijalnog osiguranja, imovinskih prava i radnih odnosa, kao i sloboda kretanja i preduzetništva, a da to nije neophodno, niti proporcionalno cilju koji se želi postići, umesto da se odgovornim radom javnih službi učini delotvornim sistem prinudnog izvršenja, koji i treba da služi izvesnoj i efikasnoj naplati novčanih i drugih obaveza. Ustav dozvoljava ograničenje ili oduzimanje imovine radi naplate kazni, ali ne i ucenjivanje građana uskraćivanjem drugih prava koja ne moraju biti ni u kakvoj vezi sa učinjenim prekršajem da bi se od njih naplatila kazna. Uskraćivanje nekih od tih prava, kao što je sloboda preduzetništva, čak može onemogućiti čoveka da zaradi novac potreban da plati kaznu.\nLice koje ne plati prekršajnu kaznu, primenom odredbe čiju ustavnost zaštitnik građana osporava, od organa vlasti neće moći da dobije nijednu dozvolu ili odobrenje, osim onih koji se tiču ličnog statusa. To znači da u određenim uslovima neće moći da napusti zemlju niti registruje automobil, preduzetničku radnju ili preduzeće, niti da dobije dozvolu za adaptaciju stana ili kuće. Uskraćivanjem potvrde o plaćenom porezu građanin je onemogućen u ostvarivanju dugačkog spiska prava i interesa.\nU međuvremenu, lokalne samouprave počele su da za prekršaje proglašavaju čak i kršenja obaveza iz obligacionih odnosa, čime se stvorila mogućnost da zbog neposedovanja važeće karte, čiju naplatu vrši privatno preduzeće, građanin ostane bez niza Ustavom i zakonom garantovanih prava.\nIzvor: Vebsajt zaštitnika građana, 29.01.2015.


Udruženje za oblasti voda i zaštite okoliša “Aquasan mreža u BiH“ je u periodu 16. – 17. 6. 2021. godine organiziralo dvodnevnu on-line obuku na temu „Korištenje EDAMS modula za praćenje / bilansiranje vode“. Navedena obuka održana je kao prva obuka u sklopu Platinum A nivoa programa: „Upravljanje imovinom kroz savjetodavne usluge javnih vodovodnih / komunalnih preduzeća (JVP/JKP) u Jugoistočnoj Europi“.\nNa obuci su učestvovali predstavnici KP „Vodovod“ a.d. Prnjavor i JKP „Vodovod i kanalizacija“ d.o.o. Velika Kladuša.\nPrilikom obuke, imenovani predstavnici JVP/JKP i članovi tematskog centra „Aquasan mreža u BiH“ su razmotrili teme vezane za upravljanje distribucijom: operacije i monitoring neprihodovane vode, odnosno efektivno upravljanje, kontrola i praćenje osnovnih zona bilansa. Učesnici će kroz obuku unaprijediti vlastite kapacitete i osigurati preduslove za dalje unaprjeđenje poslovanja svojih preduzeća.


NOVAKA NOĆAS DEPORTUJU IZ AUSTRALIJE?! – Otvoreno\nNaslovnaVestiNOVAKA NOĆAS DEPORTUJU IZ AUSTRALIJE?!\nPoznati australijski politički novinar Pol Bonđorno na Tviteru je obelodanio da ima saznanja da će Novak Đoković biti deportovan.\nFederalni sud je u ponedeljak presudio u korist našeg tenisera Novaka Đokovića, nakon čega mu je vraćena viza, međutim po zakonu ove zemlje ministar za migraciona pitanja Aleks Hok ima diskreciono pravo da ga i pored toga deportuje.\nTo se zna već nekoliko dana, međutim Aleks Hok je do sada odlagao svoju odluku iako je prvobitno trebalo da je saopšti četiri sata nakon presude. Razlog zbog kog se čeka su konsultacije sa premijerom Skotom Morisonom, kao i proširenje istrage o Đokoviću, a sada stižu i nove vesti.\nNaime, australijski novinar Pol Bonđorno, kolumnista lista “Sunday Paper”, objavio je ranije danas na svom Tviter profilu da ima saznanja da će Aleks Hok u četvrtak deportovati Đokovića.\n– Ovo nedopustivo odlaganje odluke je brutalna osveta Đokoviću i Teniskom savezu Australije – objavio je australijski novinar dan ranije kada je objavio saznanja da Hok opet nije “presekao”.\nPodsetimo, Novak Đoković se u toku noći oglasio i objasnio sve o pogrešno popunjenom dokumentu i svom kretanju kada je saznao da je pozitivan na koronavirus, da bi potom izašao na teren “Rod Lejver arene”, gde je vežbao pred turnir koji zvanično počinje 17. januara.\nI dalje je nepoznato da li će Đoković igrati na njemu, a žreb je u noći između srede i četvrtka od pet časova. Odluka bi mogla da bude donesena i pre toga…


BalkanMagazin :: Hakovanjem do inovacija\nHakovanjem do inovacija\nutorak, 06. mart 2018 01:36\nProglašeni pobednici prvog NIS hakatona, a pobedničke „digitalne“ ideje hakatona uskoro bi mogle postati realnost na NIS-ovim pumpama.\nNakon 48-časovnog Hakovanja benzinske stanice, među 10 timova koji su se nadmetali u finalu, odabrana su i nagrađena najbolja tri rešenja koja potrošačima nude veće benefite za korisnike NIS agro programa, bolje korisničko iskustvo zahvaljujući unapređenom programu lojalnosti Sa nama na put, još bržu uslugu za one koji su stalno u žurbi.\nKao kompanija koja je u svim segmentima poslovanja posvećena konstantnim inovacijama, NIS je u saradnji sa Centrom za razvoj tehnološkog preduzetništva i inovacija – ICT Hub u Beogradu organizovao prvi NIS hakaton pod nazivom Hakovanje benzinske stanice, čiji su pobednici proglašeni u nedelju 4. marta nakon dvodnevnog takmičenja. Sudeći po pozitivnim komentarima članova žirija, u kojem su bili predstavnici NIS, ICT Hub i IT kompanije 30 Hills, pobedničke „digitalne“ ideje hakatona uskoro bi mogle postati NIS-ova realnost.\nPobednici prvog NIS hakatona nisu krili oduševljenje, a bili su i jednoglasni u tome da su se potajno nadali nagradi, te da ih još više raduje mogućnost dalje saradnje sa kompanijom NIS.\n„Mislimo da bi prvo trebalo da razvijamo inovativna rešenja ovde, koja će najpre pomoći unapređenju poslovanja u Srbiji, a potom i van granica“, izjavili su članovi pobedničkog tima Vudumani.\nNIS hakaton je izazvao veliko interesovanje. Što se vidi i po više od 50 prijavljenih timova, od kojih je najboljih 10 ušlo u takmičarsku konkurenciju. Ovo je jedan od prvih koraka saradnje NIS i ICT Hub-a. U skladu sa svojim strateškim opredeljenjem, okrenuta ka budućnosti, kompanija NIS će i u narednom periodu sa start up zajednicom nastaviti rad na digitalnoj transformaciji, isitče se u saopštenju iz NIS-a.\n„Tokom dva dana ozbiljnog rada Hakovanje benzinske stanice iznedrilo je brojne inovativne ideje talentovanih ljudi, koje su premašile naša visoka očekivanja. Kompanija NIS jako puno ulaže u inovacije, zbog čega smo i ovog puta tražili nešto izuzetno i mislim da smo izuzetno i dobili. Ponuđena rešenja, sa stanovišta biznisa, targetiraju različite segmente poslovanja benzinske stanice, od povećanja prodaje, preko unapređenja prodajnog procesa i boljeg korisničkog iskustva. Sa stanovišta tehnologije i digitalne transformacije videli smo vrlo raznolika rešenja od blockchain-a, big data, do veštačke inteligencije“, izjavila je nakon proglašenja pobednika Olivera Vujnović, direktorka IT sektora NIS-a.


1od5miliona: Pajiću, kome si platio štampanje “poternice” za glavnom urednicom Podrinskih? – Gerila\nGerila > Politika > 1od5miliona: Pajiću, kome si platio štampanje “poternice” za glavnom urednicom Podrinskih?\n1od5miliona: Pajiću, kome si platio štampanje “poternice” za glavnom urednicom Podrinskih?\nobjavljeno na Dec. 17, 2021 u 5:34 pm\nPokret “1 od 5 miliona” zahteva od nadležnih organa da utvrdi i procesuira one koji su naručili štampanje i one koji su odštampali “poternice” kojima se poziva na linč urednica “Podrinskih” Isidora Kovačević, a kojima je od jutros preplavljen Šabac.\n“Osnovano sumnjamo da iza ovog sramnog oglašavanja lova na glave urednice Podrinskih i drugih pojedinaca, stoje šabački naprednjaci pod komandom gradonačelnika Aleksandra Pajića. To je, podsetimo, isti onaj Pajić koji je svoju službenu škodu dao za razvoženje batinaša koji su letvama i čekićima mlatili goloruke ljude na blokadi puta 27. novembra. Kada ne razvozi batinaše, Pajić crta i distribuira poternice za ljudima koji iznose istinu o njegovim kriminalnim radnjama”, navodi se u saopštenju Pokreta 1od5miliona.\nPokret navodi i da je “sramna poternica dokaz da Pajić sa svojim razbojnicima nije uspeo da letvama, čekićima, pretnjama i drugim pritiscima zastraši i ućutka nezavisne novinare i sve one koji iznose istinu, pa sad pribegava javnim pozivima za odstrel”.\n“Smatraćemo ga lično odgovornim ukoliko se bilo šta desi ljudima koje je stavio na “poternicu”, i tada neće biti dovoljno velikog čekića iza kojeg se može sakriti”, poručuje ovaj pokret.\nKada službenim škodama ne razvozi batinaše naoružane letvama i čekićima po Šapcu,\nPajić crta i distribuira poternice za ljudima koji iznose istinu.\nPodrška za urednicu Podrinskih @themiss_isidora!https://t.co/usuHr7FdfW\n— # 1od5miliona (@_1od5miliona) December 17, 2021\n“Još jednom pozivamo policiju i tužilaštvo da pod hitno reaguju, a ne da služe kao saučesnici u razbojništvu šabačkih naprednjaka”, zaključuje se u saopštenju Pokreta 1od5miliona.\nZec o kandidaturi: Traže mesiju, a ne institucije i procedure\nNarodna stranka “preimenovala” Pozirišni trg u Trg Zvonka Veselinovića


Džonson: Velika Britanija sada ima slobodu u svojim rukama - Svet - Dnevni list Danas\nPočetna » Svet » Džonson: Velika Britanija sada ima slobodu u svojim rukama\nZa Veliki Britaniiju noćas u ponoć (po srednjeevropskom vremenu) započela nova era nakon što se završilo formalno odvajanje od Evropske unije, i prestala su da važe pravila Unije, odnosno na snagu su stupili novi aramžamani za putovanja, trgovinu, imigraciju i bezbednosnu saradnju, preneo je BBC.\n1Piše: FoNet 01. januara 2021. 12.21\nBritanski premijer Boris Džonson rekao je da je Velika Britanija ima sada „slobodu u svojim rukama“ i sposobnost da bude „drugačija i bolja“, pošto je dug proces Bregzita završen.\n„23 sata 31. decembra označava novi početak u istoriji naše zemlje i novi odnos sa EU kao njihovim najvećim saveznikom,“ dodao je on.\nKritičari Bregzita, mešutim, smatraju da će Britaniji biti gore nego što je bilo u EU.\nDo Bregzita je došlo, podseća RSE, posle britanskog referenduma 2016. godine, ali Velika Britanija je i dalje nastavila da poštuje trgovinska pravila EU.\nSporazum o trgovini i saradnji na 1.246 stranica uspostavljeni su novi poslovni i bezbednosni odnos između Velike Britanije i njenog najvećeg trgovinskog partnera.\nPre nego što je usvojen u britanskom parlamentu, dokument su u Briselu potpisali predsednica Evropske komisije Ursula ffon der Lajen i predsednik Evropskog saveta Šarl Mišel u Briselu, nakon što ga je odobrilo svih 27 država članica EU.\n„To je bio dug put. Vreme je da ostavimo Bregzit iza sebe. Naša budućnost je stvorena u Evropi,“ rekla je Fon der Lajen.\nPotpisani dokument je potom poslat u London avionom britanskog Kraljevskog vazduhoplovstva Džonsonu da doda svoj potpis.\nEvropski parlament ima rok do kraja februara da ga ratifikuje.\nNekoliko sati pre zvaničnog Bregzita u ponoć, Španija i Velika Britanija postigle su dogovor da granica britanske prekomorske teritorije Gibraltara ostane otvorena.\nBoris Džonson, BrexitLondon\n01. januara 2021. u 19.20


Danilović o Svetskom prvenstvu u Kini: Nije debakl, ali je neuspeh | Novinska agencija Beta\nSPORT | 17.09.2019 13:40 > 17.09 13:53\nPredsednik Košarkaškog saveza Srbije Predrag Danilović ocenio je danas neuspehom peto mesto reprezentacije na Svetskom prvenstvu i da se odluke za budućnost neće olako donositi.\n"Naravno da smo pogrešili. Nije debakl, ali je neuspeh", rekao je Danilović na konferenciji za novinare u Beogradu.\nMuška košarkaška reprezentacija Srbije zauzela je peto mesto na svetskom šampionatu u Kini.\nDanilović je govorio o mnogim temama, poput izbora novog selektora i navodnih sukoba tokom prvenstva.\nAleksandar Djordjević više neće biti selektor, a Danilović je naveo da se neće žuriti u izboru novog.\n"Na tome je da razmislimo narednih mesec, dva. Ne treba seći preko kolena. Savez je vrlo stabilan. Videćemo pa ćemo reći. Bilo bi veoma neodgovorno i neozbiljno da dva dana posle prvenstva kalkulišemo sa raznim imenima", kazao je Danilović.\nOn je naveo da "još niko nije kontaktiran" od potencijalnih selektora, poput Saše Obradovića i Igora Kokoškova.\nDanilović je rekao da će on doneti konačnu odluku u izboru selektora.\n"Ja ću da presečem", istakao je Predrag Danilović.\nZahvalio je Aleksandru Djordjeviću.\n"Hvala mu u ime Saveza i lično ime na svemu što je dao srpskoj košarci kao igrač i trener. Jedan rezultat koji je neuspeh ne bi trebalo bilo kome da se objašnjava, to ne treba ni sekundu da okrnji Djordjevićevu trenersku stručnost, ni kao čoveka", rekao je predsednik Saveza.\nUpitan da li će on podneti ostavku, Danilović je glasno, jasno i kratko rekao: "Ne!"\nNovinari su ga pitali i da li se plaši za budućnost srpske košarke, s obzirom na loše rezultate svih reprezentativnih selekcija ovog leta.\n"Niko od nas nije pretplaćen na bilo kakvu medalju. Poslednjih godina su dečaci i devojčice donosili medalje. Ne svaljujem krivicu ni na koga. Cilj je pravljenje igrača za seniorsku reprezentaciju. To je prioritet. Ako se uz to osvoji medalja, svima je dobro", rekao je Danilović.\nDodao je da je Savez od države ima apsolutnu finansijsku podršku za organizaciju kvalifikacionog turnira za Olimpijske igre i da se nada dobijanju domaćinstva.\nPredrag Danilović je već na početku izlaganja izjavio da nije bilo nikakvih sukoba tokom šampionata u Kini, povodom pisanja pojedinih medija da se pogrdno obraćao Djordjeviću i da je želeo fizički da se obračuna sa generalnim sekretarom Dejanom Tomaševićem.\n"Moram da vas razočaram. Niti sam imao, niti smo imali bilo kakav konflikt, niti sam bilo šta ružno rekao bilo kome. Ako mislite da će neki izmišljenji naslovi posvadjati nas trojicu, verujte mi ćorak", rekao je Danilović.\nOn je dodao da nije želeo da se obraća medijima tokom samog Svetskog prvenstva.\n"Svako moje obraćanje tokom bilo kog prvenstva bi bilo narušavanje autoriteta selektora, tumačilo bi se da radim iza ledja selektora, u ovom slučaju Djordjevića, sutra nekog drugog. Imam dovoljno iskustva, dovoljno sam pametan, da znam da takve stvari ne treba da se rade", naveo je Danilović.\nOdredjeni parovi četvrtfinala i polufinala Lige šampiona\nAnri klečao osam minuta i 46 sekundi (VIDEO)


Vučić sa Lajčakom i Palmerom: Uskoro nastavak dijaloga sa Prištinom - Srpskacafe\nČetvrtak, 3.06.2021., 20:34 Četvrtak, 3.06.2021., 19:52\nPredsjednik Srbije Aleksandar Vučić sastao se sa specijalnim predstavnikom Evropske unije za dijalog Beograda i Prištine i druga regionalna pitanja Zapadnog Balkana Miroslavom Lajčakom, kao i specijalnim izaslanikom Stejt departmenta za Zapadni Balkan Metjuom Palmerom.\n– Dobar razgovor sa specijalnim predstavnikom EU za dijalog Beograda i Prištine i druga regionalna pitanja Zapadnog Balkana Miroslavom Lajčakom i specijalnim predstavnikom Stejt Departmenta za Zapadni Balkan Metjom Palmerom – napisao je predsjednik Srbije na Instagramu.\nNaveo je da će uskoro biti nastavljen dijalog sa Prištinom, dodajući da vjeruje u mogućnost postizanja kompromisnog rješenja.\nRanije danas sa Palmerom se sastala i predsjednica Vlade Ana Brnabić, kao i ministar spoljnih poslova Nikola Selaković.\nLajčak i Palmer došli su u Beograd nakon posjete Prištini gdje su se, između ostalih, sastali i sa premijerom Aljbinom Kurtijem koji je rekao da će se ovog mjeseca sastati sa predsjednikom Aleksandrom Vučićem kako bi razgovarao “o predstojećem, a ne o nastavku prethodnog dijaloga”.\nprištinaMiroslav Lajčakmatju palmer\nDB Srijeda, 1.12.2021., 18:25 Srijeda, 1.12.2021., 18:49\nDB Srijeda, 1.12.2021., 18:08 Srijeda, 1.12.2021., 18:08\nDB Srijeda, 1.12.2021., 17:38 Srijeda, 1.12.2021., 17:32\nU Srbiji od posljedica korone preminule 53 osobe\nOT Srijeda, 1.12.2021., 16:13 Srijeda, 1.12.2021., 15:50\nOT Srijeda, 1.12.2021., 14:07 Srijeda, 1.12.2021., 13:42


Akademija | Oficijelna stranica FK Sarajevo\nVažan dio svakog fudbalskog kluba jesu njegovi mlađi uzrasti kojima se posvećuje velika pažnja. Ne tako rijetko, mladi igrači koji su prošli sve starosne kategorije svog kluba, nose igru prve ekipe. Fudbalski klub Sarajevo, kao prvi klub u Bosni i Hercegovini, oformio je Akademiju za najtalentovanije dječake iz vlastitog pogona, ali i iz čitave Bosne i Hercegovine.\nUslovi u kojima naši mladi fudbaleri treniraju prate standarde prvog tima našeg kluba. Trenažni proces unutar Akademije Fudbalskog kluba Sarajevo je razvojno-edukativnog karaktera. Fokus rada je stavljen na disciplinu, komunikaciju, edukaciju i razvoj motoričkih i fudbalskih sposobnosti.\nOsim samih treninga, polaznici Akademije Fudbalskog kluba Sarajevo redovnim edukacijama, obilascima pozorišta, kina i drugih kulturno-zabavnih mjesta, proširuju svoje znanje. Prije svega, cilj Akademije našeg kluba, osim fudbalskog razvoja, jeste motivacija i usmjeravanje djece ka njihovim talentima.\nPolaznici Akademije Fudbalskog kluba Sarajevo raspoređeni su po uzastu. Sa njima rade kvalitetni bosanskohercegovački treneri, treneri specijalizirani za rad sa golmanima, te treneri fizičke spreme. Trenutno, Akademija ima tri grupe dječaka, U-19, U-17 i U-15 selekciju, koje se takmiče u Omladinskim ligama Bosne i Hercegovine. Osim domaćih, naše ekipe često učestvuju na kvalitetnim internacionalnim turnirima, gdje ostvaruju zapažene rezultate.\nTurniri na kojima su učestvovale naše selekcije:\nKup Svetog Duje - Split (Hrvatska), 2014.\n62. Međunarodni omladinski nogometni turnir "Kvarnerska Rivijera" - Rijeka (Hrvatska), 2014.\nIgraj fudbal, živi život - Sarajevo (BiH), 2014.\nGenerali CEE Cup - Prag (Česka Republika), 2014.\nFuture Talents Cup - Budimpešta (Mađarska), 2014.\nKarol Wojtyla Cup - Rim (Italija), 2014.\nIgraj fudbal, živi život - Sarajevo (BiH), 2015.\nIgraj fudbal, živi život - Sarajevo (BiH), 2016.\nTurnir Prijateljstva - Bijeljina (BiH), 2016.\nTurnir "Mladen Ramljak" - Zagrb (Hrvatska), 2016.\nCEE CUP - Prag (Češka Repiblika), 2017.\nIgraj fudbal, živi život - Sarajevo (BiH), 2017.\nKup prijateljstva (Srbija), 2017.\nCEE CUP - Prag (Češka Repiblika), 2018.\nIgraj fudbal, živi život - Sarajevo (BiH), 2018.\nKup prijateljstva (Srbija), 2018.\nViše informacija o Akademiji Fudbalskog kluba Sarajevo možete dobiti na e-mail [email protected] ili na tel/fax (033) 664-262 i 222-280.


MjuzNews | Vesti iz sveta muzike - Dan zaljubljenih i ove godine u Mikseru - Muzicka top lista, preporuke, hitovi\nNakon sjajne žurke povodom Dana zaljubljenih prošle godine, u Mikser House-u se i ovog 14. februara priprema Double Date na kom će ovoga puta nastupiti domaći sastav Ničim izazvan i hrvatska pop senzacija Silente.\nPred svoj prvi beogradski nastup Silente su objavili novi regionalni hit, pesmu ,,Rekla si", koja je za kratko vreme postala popularna poput sada već klasika grupe Ničim izazvan - pesme ,,Rekla je".\nSvi zainteresovani za Double Date #2 ulaznice mogu kupiti u Mikser House-u (Karađorđeva 46) i u Felix Shopu (TC Sremska, I sprat) po ceni od: 1.400 dinara za par ulaznica ili 800 dinara za pojedinačne ulaznice. Duple ulaznice su dostupne samo do nedelje a 14. februara će u prodaji biti samo pojedinačne ulaznice po ceni od 1.000 dinara.\ndouble date /\nConnect i Sajsi MC za Dan studenata u Miskeru\nHip hop praznik 4. aprila\nNičim izazvan 20. septembra u Novom Sadu


NBS da hitno spreči prodaju stanova! – Efektiva\nNBS da hitno spreči prodaju stanova!\nUBK Efektiva traži od NBS da donese hitne mere kojima bi se sprečilo aktiviranje hipoteka kod kredita u švajcarskim francima (Zahtev poslat NBS-u, Saopštenje upućeno medijima)\nU najnovijem slučaju, o kom smo obavestili javnost, korisnik kredita je podigao od banke 150.000 evra (u francima), do sada je banci platio 135.000 evra i banka je pokrenula prodaju stana potražujući od ovog klijenta 400.000 evra! Na ovim brojkama se jasno vidi razmera otimačine koju banke sprovode nad građanima Srbije.\nDa su ovi krediti štetni i suprotni osnovnim zakonskim načelima, potvrđuje i sama NBS, koja je krajem 2011. godine donela Odluku kojom je zabranila dalje plasiranje CHF kredita. Drugi put je štetnost ovih kredita potvrdila početkom 2015. godine kada je korisnicima predložila 4 modela, a na osnovu sopstvene procene da su korisnici kredita dovedeni u težak položaj, te da im treba olakšati otplatu.\nDakle, NBS svojim postupcima, dva puta pravilno procenjuje da su korisnici kredita ugroženi, ali ne donosi efikasno i trajno rešenje, kakva su doneta u nekim zemljama u okruženju.\nNa kraju, potvrdu štetnosti donosi i Sud u Novom Sadu, koji je u oktobru prošle godine doneo pravnosnažnu presudu za raskidu ugovora o CHF kreditu, upravo zbog promenjenih okolnosti, odnosno drastičnog uvećanja mesečne obaveze klijenta, kao i glavnice kredita.\nU Srbiji ima 20.000 ovih kredita. Ako uzmemo u obzir da je prosečna rata oko 50.000 dinara (u francima), to znači da građani Srbije mesečno bankama plate oko milijardu dinara (što je oko 8 miliona evra) na ime duga po kreditu. Ako uzmemo u obzir da su ove rate na početku bile duplo manje, to znači da banke neosnovano od građana Srbije svakog meseca uzmu oko 4 miliona evra, ili oko 50 miliona evra godišnje. Da li je državi bolje da taj novac građani Srbije iskoriste da plate zaostale poreze, račune za komunalne usluge, ili povećaju potrošnju (veća naplata PDV-a), ili da taj novac banke iznose iz naše zemlje?\nDakle, tražimo HITNO donošenje odluke o moratorijumu na dalju rasprodaju nekretnina u vlasništvu građana Srbije, korisnika CHF kredita, dok se konačno ne utvrdi istina o ovim kreditima i nađe trajno rešenje. Podsećamo NBS i druge državne organe, da je država, u ne tako davnoj prošlosti, obeštetila štedište Jugoskandik i Dafiment banke, koje su takođe imale dozvole za obavljanje svog posla, ali su usled nesavesnog rada propale i na taj način napravile ogromnu štetu građanima Srbije, koje je država kasnije morala da nadoknadi.\nPosted on 27/03/2017 27/03/2017 Author dejangCategories Bankarske Aktuelnosti\nPrethodna Prethodna: Valutna obaveza u ekstremno promenjenim okolnostima!\nSledeća Sledeća: Pravnosnažna presuda za raskid CHF kredita!


Lider Severne Koreje: Proba interkontinentalne rakete pokazuje da su SAD u dometu\nLjudi gledaju prenos raketne probe u Pjongjangu, Severna Koreja, 29. jula 2017. (AP Photo/Jon Chol Jin)\nLider Severne Koreje, Kim DŽong Un, rekao je u subotu da je drugi probni let interkontinentalne balističke rakete (ICBM) demonstrirao da njegova zemlja može da pogodi tlo Sjedinjenih Država. Nekoliko sati nakon lansiranja, analitičari su zaključili da je široki pojas teritorije SAD, uključujući i Los Anđeles i Čikago, sada u dometu severnokorejskog oružja.\nKorejska centralna novinska agencija javila je da je Kim izrazio "veliko zadovoljstvo" nakon što je raketa Hvasong-14 dostigla maksimalnu visinu od 3,725 kilometara i putovala 998 kilometara pre nego što je precizno pala u vode pored Japana. Agencija tvrdi da je test imao za cilj potvrđivanje maksimalnog dometa i drugih tehničkih aspekata rakete za koju se kaže da može da isporuči "veliku, tešku nuklearnu bojevu glavu".\nAnalitičari su procenili da je severnokorejska prva ICBM, lansirana 4. jula, mogla da stigne do Aljaske i da se čini da je poslednji test značajno uvećao taj domet.\nKCNA je citirala Kima oji je rekao da će lansiranje reafirmisati pouzdanost ICBM sistema zemlje i sposobnosti da se raketa ispali na "razičite oblasti i lokacija u različito vreme", sa čitavim tlom Sjedinjenih Država, koje su sada u dometu. Agencija kaže da je proba potvrdila značaj karakteristika raketnog sistema, poput ispravnog razdvajanja od bojeve glave i kontrole njenog kretanja i detonacije nakon ponovnog ulaska u atmosferu.\nKim kaže da lansiranje šalje "ozbiljno upozorenje" Sjedinjenim Državama, koje "besmisleno duvaju u svoju trubu" kroz pretnje ratom i oštrijim sankcijama, kaže KCNA.\nNa ulicama Pjongjanga, Severnokorejci su pozdravili vesti o poslednjoj raketnoj probi njihove zemlje, dok su državni mediji emitovali fotografije projektila lansiranog u noćno nebo. Kim DŽong Un je viđen u društvu vojnih komandanata u blizini mobilnog lansera raketa.\nSevernokorejski podaci o letu slični su procenama koje su napravile Sjedinjene Države, Južna Koreja i Japan.\nDejvid Rajt, fizičar i kodirektor globalnog bezbednosnog programa u organizaciji Unija zabrinutih naučnika rekao je da bi, ukoliko su izveštaji o maksimalnoj visini leta rakete i vremenu leta ispravni, raketa mogla teoretski da ima domet od najmanje 10.400 kilometara. To znači da bi mogla da stigne do Los Anđelesa, Denvera ili Čikaga, što zavisi od različitih variabila poput veličine i težine bojeve glave koju bi takva raketa mogla da nosi na svom vrhu u slučaju pravog napada.


NASA-in “ubica dronova” nije šala, obara letjelice sa lakoćom – BiGportal.ba\nNASA-in “ubica dronova” nije šala, obara letjelice sa lakoćom\nLjudi danas koriste dronove u različite svrhe, među kojima su fotografisanje i snimanje s visine, a neki se jednostavno vole pretvarati da su piloti.\nAli, dronovi se koriste i za loše stvari, kao što su špijunaža i pomoć pri bijegu iz zatvora. Međutim, sa dronovima američke svemirske agencije NASA opremljenim novom tehnologijom nema šale.\nNASA-ina Safeguard tehnologija je jasan dokaz da postoji efikasan način za borbu protiv neželjenih dronova kada oni postanu prijetnja. Istraživački centar Langley radi već dugo na svojoj ideji koja je izuzetno efikasna. Radi se o tehnici pod nazivom geofencing koju omogućava već pomenuti softver Safeguard, a koji kreira nevidljivu “ogradu” oko određenih geografskih lokacija. Kada dronovi uđu u tu zonu, odmah padaju.\nSafeguard šalje signal dronovima koji ulaze u zabranjenu zonu te im daje “instrukcije” da koriguju let. Ukoliko se to ne dogodi, tada sistem reaguje. Safeguard potom spušta dron u zonu koja prethodi zabranjenoj zoni, tako da u nju letjelice uopšte ne mogu ući.\nTakozvane geoogrrade mogu mijenjati oblik i veličinu, a Safeguard koristi GPS i NASA-in algoritam da procijeni gdje se dronovi nalaze u odnosu na zabranjenu zonu. Safeguard tehnologija je dovoljno mala da se može postaviti na bilo koji dron.\nOva tehnologija se može koristiti za aerodrome, stadione, vojne baze i druge lokacije na kojima je potreban visok stepen sigurnosti.


Najmanje deset lažnih diploma u Federaciji BiH - BIGportal.ba\n16 Oktobra, 2019 16 Oktobra, 2019 020\nProvjera diploma zaposlenih u federalnim institucijama do sada je pokazala da je najmanje deset namještenika u proteklom periodu posao dobilo na osnovu lažnih diploma, a otkriveno je i nekoliko takvih službenika, piše “Dnevni avaz“.\nMinistar obrazovanja i nauke Federacije BiH Elvira Dilberović, koja je pokrenula incijativu provjere diploma, rekla je da je ova kontrola pokazala da u 102 institucije s hiljadama zaposlenih, čiji rad plaćaju građani, ima onih sa lažnim diplomama, mahom srednjoškolskih, ali da ih ima i sa lažnim fakultetskim diplomama.\n“Neke su institucije tim svojim zaposlenim već dale otkaze, a neke su obavijestile i nadležno tužilaštvo”, dodala je Dilberovićeva.\nRok od šest mjeseci za završetak posla je prošao, a do kašnjenja je došlo zbog niza problema, među kojima je taj što su pojedini fakulteti počeli tražiti i do 350 КM za potvrde.\nHaos u Speciji: Sve više zaraženih\nStandardni Huawei P50 se očekuje 29. jula\nStrah od prekida turističke sezone u Hrvatskoj